open-index/open-wikipedia-markdown huggingface dataset:
గల్ఫ్ సహకార మండలి

**గల్ఫు యొక్క అరబ్బు రాష్ట్రాల సహకార మండలి** (*Cooperation Council for the Arab States of the Gulf*), వ్యవహిరకంగా **గల్ఫు సహకార మండలి** (**GCC**, مجلس التعاون الخليجي), అనేది ఇరాక్ తప్పించి పర్షియా అగాధం చుట్టూ ఉన్న అరబ్బు రాష్ట్రాల ప్రాంతీయ, అంతర్ప్రభుత్వ, రాజకీయ మఱియు ఆర్థిక కూటమి. దీని యొక్క సభ్యదేశాలు బహ్రయిన్, కువైట్, ఒమన్, కతర్, సౌదీఅరేబియా మఱియు యు.ఏ.ఈ.

ప్రస్తుత సభ్య రాష్ట్రాలన్నీ రాచిరిక రాజ్యాలు. మూడు రాజ్యాంగబద్ధ రాచరికాలు, రెండు సంపూర్ణ రాజరికాలు, ఒకటి (యు.ఏ.ఈ) సమాఖ్యాస రాచరికం. జోర్డాన్, మొరాకో మఱియు యెమెన్ యొక్క భవిష్యత్తు సభ్యత్వం గూర్చి చర్చలు జరిగాయి. మరింత బలమైన ఆర్థిక, రాజకీయ, సైనిక సమన్వయం కోసం *GCC*ని *గల్ఫు సమాఖ్య*గా రూపుదిద్దాలని సౌదీఅరేబియా ప్రతిపాదన చేసింది. ఇతర దేశాలు ఈ ప్రతిపాదనకు అభ్యంతరాలు వ్యక్తం చేశాయి.

## స్థాపన
ఈ కూటమి 1981 మే 25న అబూ ధాబీలో స్థాపించబడింది. గల్ఫు సహకార మండల దేశాల మధ్య ఏకీకృత ఆర్థిక ఒప్పందం అబూ ధాబీలో 1981 నవంబరు 11 న కుదిరింది. ఈ దేశాలు తరచూ "GCC రాష్ట్రాలు"గా పిలవబడతాయి.
### లక్ష్యాలు
పేర్కొనదగ్గ లక్ష్యాలు:
* మతం, ద్రవ్యం, వాణిజ్య, ఆచారవ్యవహారాలు, పర్యాటక, శాసనం, పరిపాలన వంటి వివిధ రంగాల్లో నిబంధనలు రూపొందించుట
* పరిశ్రమ, గనులు, వ్యవసాయం, నీరు, జంతు వనరుల యొక్క శాస్త్రీయ, సాంకేతిక పురోగతి
* శాస్త్రీయ పరిశోధన కేంద్రాలు నెలకొల్పుట
* జాయింట్ వెంచర్లు అమర్చుట
* ఐక్య సైనిక బలగాలు
* ప్రైవేటు రంగం సహకార, ప్రోత్సాహాలు అందించుట
* వారి ప్రజల మధ్య సంబంధాలు బలోపేతం చేయుట
* ఒక సర్వసాధారణ కరెన్సీ స్థాపించటం
ఈ ప్రాంతం ప్రపంచంలో వేగంగా అభివృద్ధి చెందుతున్న ఆర్థిక వ్యవస్థలలో ఒకటి. చమురు మఱియు సహజ వాయువుల ఆధారం దీనికి ప్రధాన కారణం. దీనికి తోడు నిర్మాణ రంగం మఱియు పెట్టుబడి రంగాల ఆదాయం విజృంభణ, దశాబ్దాల ముడిచమురు నిల్వల మద్దతు.

### చిహ్నం
GCC యొక్క చిహ్నం రెండు కేంద్రక వృత్తాలు కలిగి ఉంటుంది. పెద్ద వృత్తం యొక్క ఎగువ భాగంన, బిస్మిల్లా పదబంధం వ్రాసి ఉంది. క్రింది భాగంలో మండలి పూర్తి పేరు వ్రాసి ఉంది. రెండూ అరబ్బీ భాషలో ఉంటాయి. లోపలి వృత్తం మండలి యొక్క ఆరు సభ్య దేశాలు సూచిస్తూ ఒక చిత్రించబడిన షడ్భుజి ఆకారం కలిగి ఉంటుంది. షడ్భుజి లోపలి అరేబియా ద్వీపకల్పం ఆవరించి ఒక పటం నింపుతుంది. దీనిపై సభ్యదేశాల విస్తరణ గోధుమ రంగులో ఉంటుంది. అత్యంత ఎత్తున దేశ జండాలు ఉంటాయి.

## కార్యదర్శులు

## సభ్యదేశాలు
కూటమిలో ఈ ఆరు దేశాలు:

## సూచికలు

## బయటి లంకెలు
* The Cooperation Council for the Arab States of the Gulf - Secretariat General
* The Gulf Organization for Industrial Consulting (GOIC)

వర్గం:1981 స్థాపితాలు
వర్గం:అంతర్జాతీయ సంస్థలు
వర్గం:దేశాల కూటములు
అనిల్ గంగూలీ

**అనిల్ గంగూలీ** ప్రముఖ బాలీవుడ్ దర్శకుడు, రచయిత. ఆయన బాలీవుడ్ చరిత్రలో 1970 నుంచి 1990 వరకు ఆయన ఎన్నో మరపురాని చిత్రాలకు దర్శకత్వం వహించారు. ఇక కోరాకాగజ్, తపస్య చిత్రాలకు జాతీయ అవార్డులు వరించాయి. సాహెబ్‌, త్రిష్న, కాందాన్‌, హమ్‌ కాదామ్‌, ప్యార్‌ కే కబిల్‌, బలిదాన్‌ చిత్రాలతో తనదైన ముద్రవేశారు. ఆయన మిథున్ చక్రవర్తితో అనేక సినిమాలలో కలసి పనిచేసారు.
## జీవిత విశేషాలు
ఆయన తన కెరీర్ ను సాహిత్యం నుండి బలమైన స్త్రీ పాత్రలు, వైవాహిక సమన్వయ లోపాలు గల చిత్రాలతో తన కెరీర్ ను ప్రారంభించారు. ఆయన తీసిన్ రెండవ చిత్రం "కోరా కాగజ్"ను  అసుతోష్ ముఖోపాధ్యాయ వ్రాసిన "సాత్ పాకె బంధా" ఆధారంగా తీసారు. ఈ చిత్రం బెంగాలీ భాషలో అదే పేరుతో యిదివరకే విదుదలైంది. ఆయన సినిమాలో ప్రధాన పాత్ర పోషించిన జయబాధురి ఫిలిం ఫేర్ ఉత్తమ నటీమణి పురస్కారం అందుకుంది. తరువాతి చిత్రం "తపస్య" (1975)ను రాజ్‌శ్రీ ప్రొడక్షన్స్ ద్వారా "రాఖీ"తో తీసారు. ఈ చిత్రాన్ని ప్రముఖ రచయిత్రి ఆశాపూర్ణాదేవి వ్రాసిన కథ ఆధారంగా చిత్రీకరించారు. రాఖీకి  కూడా ఫిలిం ఫేర్ ఉత్తమ నటీమణి పురస్కారం లభించింది. ఆ తరువాత ఆయన శరత్ చంద్ర ఛటోపాధ్యాయ నవల "పరిణిత" ఆధారంగా "సంకోచ్" (1976)ను సులక్షణా పండిట్, జితేంద్ర లతో చిత్రీకరించారు. 1980 లో ఆయన రాఖీతో మరల "హం కదమ్"ను సత్యజిత్ రే కథ "మహానగర్" ఆధారంగా తీసారు.

తరువాత ఆయన 1985లో అనిల్ కపూర్, అమృతా సింగ్ తారాగణంగా తీసిన "సాహెబ్" చిత్రం ఆయనకు అతిపెద్ద చివరి చిత్రం. తరువాత మిధున్ చక్రవర్తితో కలసి ఏక్షన్, థ్రిల్లర్ చిత్రాలను తీయుటకు దృష్టి మళ్ళించారు. ఆయన కొన్ని బెంగాలీ సినిమాలలో కూడా పనిచేసారు. ఆయన చివరి బెంగాలీ చిత్రం "కియే పారా కియే నాజరా" (1998)ను "తపస్ పాల్", "దేబాశ్రీ రాయ్" లతో చిత్రీకరించారు. ఆయన జనవరి 16 2016 న తన 82వయేట మరణించారు.

## చిత్రాలు
* * [[హాఫ్ టికెట్]] * (1962) అసిస్టెంట్ డైరెక్టర్
* * భీగి రాత్ * (1965) అసిస్టెంట్ డైరెక్టర్
* * [[మేరా యార్ మేరా దుష్మన్]] * (1984)
* * [[కోరా కాగజ్ (1974 హిందీ చిత్రం)|కోరా కాగజ్]] * (1974)
* * [[తపస్య (1976 చిత్రం)|తపస్య]] * (1975)
* * సంకీచ్ * (1976)
* * తృష్ణ * (1978)
* * ఖాందాన్ * (1979)
* * అగ్రిమెంట్ * (1980)
* * నియత్ * (1980)
* * ఆంచల్* (1980)
* * హమ్‌కదం  * (1980)
* * కర్వాత్ * (1982)
* * [[కౌన్? కైసేy?]] * (1983)
* * [[ప్యార్ కే కాబిల్]] * (1987)
* * [[సడక్ చాప్]] * (1987)
* * బొలిదాన్ * (1990, బెంగాలీ)
* * [[దుష్మన్ దేవతా]] * (1991)
* * [[దిల్ కి బాజి]] * (1993)
* * [[అంగారా]] * (1996)
* * కియా పారా కీ నిజరా * (1998, బెంగాలీ)

## అవార్డులు
* నేషనల్ ఫిల్మ్‌ అవార్డులు (భారతదేశం)
** 1974 : బెస్ట్ పాపులర్ ఫిల్ం ప్రొవైడింగ్ హోల్ సేం ఎంటర్‌టైన్‌మెంట్: *కోరా కాగజ్ * 
** 1975: బెస్ట్ పాపులర్ ఫిల్ం ప్రొవైడింగ్ హోల్ సేం ఎంటర్‌టైన్‌మెంట్:* తపస్య * 

## వ్యక్తిగత జీవితం
ఆయన కూతురు రూపాలీ గంగూలీ నటిగా, కుమారుడు విజయ్‌ గంగూలీ నృత్యదర్శకుడు, దర్శకుడిగా కొనసాగుతున్నారు.

## మూలాలు

## ఇతర లింకులు
* 
* 

వర్గం:1933 జననాలు
వర్గం:2016 మరణాలు
వర్గం:హిందీ సినిమా దర్శకులు
వర్గం:హిందీ సినిమా రచయితలు
వర్గం:బెంగాలీ సినిమా దర్శకులు
తమిళులు

**తమిళులు** ( లేదా ) అనేవారు ద్రావిడ జాతి సమూహానికి చెందినవారు. వీరి మాతృభాష తమిళం. వీరి వంశస్థుల జాడ భారత రాష్ట్రం అయిన తమిళనాడు లోనూ, భారత కేంద్రపాలిత ప్రాంతము అయిన పుదుచ్చేరి లోనూ, శ్రీలంకలో తూర్పు, ఉత్తర ప్రాంతాల్లో గుర్తించబడ్డాయి. తమిళులు శ్రీలంక జనాభాలోని 24.87%, భారతదేశంలో 5.91%, మారిషస్ లో 5.83%, సింగపూర్ జనాభాలో 5%, మలేషియా జనాభాలోని 5.7% ఉన్నారు.

## చరిత్ర
వేల సంవత్సరాల క్రితం, పట్టణీకరణ, వర్తక కార్యకలాపాలతో పశ్చిమ, తూర్పు తీరం వెంబడి, నేటి కేరళ, తమిళనాడు ప్రాంతాల్లో, నాలుగు పెద్ద తమిళ రాజ్యాలు ఏర్పడ్డాయి. ఇవి చోళ సామ్రాజ్యము, చేర సామ్రాజ్యం, పల్లవ సామ్రాజ్యం, పాండ్య సామ్రాజ్యం. 3వ శతాబ్దం BCE, 3వ శతాబ్దం AD మధ్య, తమిళ ప్రజలు *[[సంగం సాహిత్యం]]* అనబడు స్థానిక సాహిత్యం ప్రచురించారు. తమిళుల యుద్ధ, మతపర, వర్తక కార్యకలాపాలు వారి స్థానిక సరిహద్దులు దాటి గుర్తింపు చెందాయి. పాండ్యులు, చోళులు చారిత్రకంగా లంకపై ఆధిపత్యం చెలాయించేవారు. చోళ రాజవంశం ఆగ్నేయ ఆసియా యొక్క మలేషియా, దక్షిణ థాయిలాండ్, ఇండోనేషియాలలో భాగాలను విజయవంతంగా ముట్టడించారు. మధ్యయుగ తమిళ వృత్తిసంఘాలు, వాణిజ్య కేంద్రాలు అయిన *అయ్యవోలు* మఱియు *మణిగ్రామం* ఆగ్నేయాసియా వాణిజ్యంలో ముఖ్యపాత్ర పోషించాయి.

## సంస్కృతి
తమిళ దృశ్య కళ శైలీకృత ఆలయ కట్టడాలలో, రాతి కాంస్య విగ్రహ ఉత్పాదనల్లో కనబడుతుంది. చోళ కాంస్య నటరాజు శిల్పం హిందూమత చిహ్నంగా మారింది. తమిళ ప్రదర్శక కళలు ప్రజాదరణ, సాంప్రదాయ పద్ధతుల్లో విభజించబడ్డాయి. ప్రజాదరణ రూపాలు *కూతు* అని పిలుస్తారు. దీనిని గ్రామ దేవాలయాలు, వీధి మూలల్లో నిర్వహిస్తారు. అయితే సాంప్రదాయ రూపం భరతనాట్యం. కోలీవుడ్ అని పిలువబడే తమిళ సినిమా, భారతీయ సినిమా పరిశ్రమకు ఒక ముఖ్యమైన భాగం. సంగీతం సాంప్రదాయ కర్ణాటక రూపం, అనేక ప్రముఖ శైలులలో ఉంటుంది.

చాలావరకు తమిళులు హిందువులు. అయితే చాలామంది అపరిమిత గ్రామదేవతలను నమ్ముతూ జానపద మతాలను పాటిస్తారు. పెర్కొన్నదగ్గ సంఖ్యలో క్రైస్తవులు, ముస్లింలు ఉన్నారు. ఒక చిన్న జైన్ సంఘం *సంగం*కాలం నుండి ఉనికిలో ఉంది. తమిళ వంటకం సాధారణంగా స్థానికంగా అందుబాటులో ఉన్న సుగంధ ద్రవ్యాలు వాడికతో మారుతూ శాకాహారం, మాంసాహార రకాలు ఉన్నాయి. పురాతన దేశ ముక్కువ చూపే సంగీతం, ఆలయప్రాంగణ కట్టడాలు, శిల్ప నిర్మాణం నేటికి ఆదరణలో ఉన్నాయి. ఆధునిక ప్రపంచీకరణ జరుగుతున్నప్పటికీ తమిళుల నమ్మకం, సంస్కృతి, సంగీతం, సాహిత్యంలో గల వారి గత గణనీయ అంశాలు సంరక్షించబడినవి.

## సూచికలు

వర్గం:తమిళనాడు వ్యక్తులు
మౌలానా అబ్దుల్ రహీం ఖురేషీ

**మౌలానా అబ్దుల్‌ రహీం ఖురేషీ** ఆల్ ఇండియా ముస్లిం పర్సనల్ లా బోర్డు (ఏఐఎంపీఎల్‌బీ) సహాయ ప్రధాన కార్యదర్శి, తామిరే మిల్లత్ రాష్ట్ర అధ్యక్షుడు. ఖురేషీగారు మౌలానాగా దాదాపు 25 సంవత్సరాలపాటు తన సేవలను అందించారు. మక్కా మసీదులో జరిగే ఖుత్భాకు ఆయన ప్రసిద్ధిగాంచారు. దానం చేయడం (Qir’ath) గురించి ఆయన చేసిన ఉపన్యాసాలు ఆయనకు ఎన్నో అవార్డులను తెచ్చిపెట్టాయి. జామియా-నిజామియాకు ఆయన డిప్యుటీ వైస్ ఛాన్సలర్ గా పనిచేసాడు.
## జీవిత విశేషాలు
1935 సెప్టెంబర్ 19 న దుండిగల్‌లో జన్మించిన ఆయన గత 24 ఏళ్లుగా మక్కా మసీదు కతీబ్‌గా కొనసాగుతున్నారు. అల్ హజ్ అబ్దుల్ రహీంకు రెండో కుమారుడైన అబ్దుల్లా ఖురేషీ మెట్రిక్‌లేషన్ అలీఘర్ ముస్లిం యూనివర్సిటీ నుంచి, డిగ్రీ ఉస్మానియా విశ్వ విద్యాలయం నుంచి పూర్తి చేశారు. జామియా నిజామియా నుంచి ఫజిల్ కోర్సు పూర్తి చేశారు. ‘దావతుల్ ఇస్లామియా అల్ ముసైరా ఫిల్ హిందూ’పై ఎంఫిల్ చేశారు. ఎల్‌ఎల్‌బీ పూర్తిచేసిన ఖురేషి 1950లో స్థాపించిన తామిరే మిల్లత్ (నాటి బజ్మేఅహెబాబ్ సంస్థ) లో చురుకుగా పనిచేశారు. ఖలీలుల్లా హుస్సేనీ మరణానంతరం తామిరే మిల్లత్ సంస్థ అధ్యక్ష బాధ్యతలను చేపట్టారు.

ముస్లిం మేధావిగా గుర్తింపు పొందిన ఖురేషి యునైటెడ్ ముస్లిం ఫోరం (యూఎంఎఫ్) అధ్యక్షుడిగా, ముస్లిం జాయింట్ యాక్షన్ కమిటీ (ఎంజేఏసీ) కన్వీనర్‌గా, మిల్లీ కౌన్సిల్ జాతీయ కార్యదర్శిగా వ్యవహరిస్తున్నారు. బాబ్రీమసీదు కేసులో ఖురేషి కీలకపాత్ర వహించారు. మజ్లిస్ అధినేత అసదుద్దీన్ తండ్రి సుల్తాన్ సలావుద్దీన్ ఒవైసీ, గౌస్‌ఖామోషీ, మౌలానా హమీదుద్దీన్ ఆఖిల్ హుస్సామీలాంటి నాటి ప్రముఖనేతలతో ఖురేషి కలిసి పనిచేశారు. ముస్లిం సమాజానికి చేసిన సేవలకు గాను జాతీయ, అంతర్జాతీయ స్థాయిలో ఖురేషి గుర్తింపు పొందారు.

2015 మే నెలలో ఆయన రాముడి జన్మస్థలి గురించి ఉర్దూలో పుస్తకం రాసి సంచలనం సృష్టించారు. రాముడు అయోధ్యలో జన్మించలేదనీ, ప్రస్తుత పాకిస్థాన్‌లోని డేరా ఇస్మాయల్‌ ఖాన్‌ జిల్లా రెహ్మాన్‌ ఢేరి పట్టణంలో పుట్టినట్లుగా పేర్కొన్నారు.

## మరణం
మౌలానా అబ్దుల్ రహీం ఖురేషి (81) జనవరి 14 2016 గురువారం, తెల్లవారుజామున కన్నుమూశారు
## మూలాలు

## ఇతర లింకులు
* Makkah masjid imaam o khatib hazrat moulana hafez o qari Abdullah qureshi Al Azhari se Abu Aimal ki interview…

వర్గం:2016 మరణాలు
వర్గం:ముస్లిం ప్రముఖులు
వర్గం:1935 జననాలు
చివుకుల పురుషోత్తం

**చివుకుల పురుషోత్తం** సుప్రసిద్ధ నవలా రచయిత. ఇతని నవల *ఏదిపాపం?*ను హిందీలో సూర్యనాథ్ ఉపాధ్యాయ "క్యాహై పాప్?" పేరుతోనూ ఇంగ్లీషులో భార్గవీరావు సిన్నర్, సెయింట్ పేరుతోనూ అనువదించారు. కుక్క కాటుకు చెప్పు దెబ్బ సినిమాకు కథను అందించాడు. ఈ తొలి నవలలోనే ఆంధ్రప్రదేశ్ సాహిత్య అకాడమీ బహుమతిని పొందాడు.
## జీవిత విశేషాలు

## రచనలు
ఇతడు స్వాతి, ఆంధ్రప్రభ, చతుర, ఆంధ్రజ్యోతి, నివేదిత, జ్యోతి, ఆంధ్రపత్రిక, ప్రభవ మొదలైన పత్రికలలో రచనలు చేశాడు.
### నవలలు

# మహావేధ
# ప్రేమ తరంగాలలో జీవన నౌకలు
# రెండో పురుషార్థం
# మూడో పురుషార్థం
# నాలుగో పురుషార్థం
# సావిత్రి
# ఏది పాపం?
# జీవన స్వప్నం
# ఉద్యోగం కోసం

### బాలసాహిత్యం
# బంగారం తయారు చేయడం ఎలా?
### కథలు
చివుకుల పురుషోత్తం రాసిన కొన్ని కథల జాబితా:

# కనువిప్పు
# కలం స్నేహితులు
# గమ్యం
# చక్రనేమి
# తప్పెవరిది?
# దివ్యదృష్టి 
# నైలాన్ చీర
# పెండ్లి చూపులు
# పెండ్లి చూపులు 2006 ఎ.డి.
# బంధువులూ-రాబందులూ
# భ్రమరం కీటకం
# మబ్బులు తొలిగాయి
# మార్జాల ప్రణయం
# రిజిష్టర్డ్ పెళ్లాం
# రూట్స్
# వాదం వేదం
# శుక్ర మహర్దశ
# హక్కు

## అవార్డులు
## మూలాలు

## బయటి లింకులు
* మహావేధ నవల
* అమెజాన్ డాట్ కాం లో పుస్తక వివరాలు

వర్గం:తెలుగు నవలా రచయితలు
వర్గం:1997 మరణాలు
వర్గం:ఆంధ్రప్రదేశ్ సాహిత్య అకాడమీ పురస్కార గ్రహీతలు
వైజర్సు బాలసుబ్రహ్మణ్యం

**వైజర్సు బాలసుబ్రహ్మణ్యం** సుప్రసిద్ధ కర్ణాటక సంగీతకారుడు.
## జీవిత విశేషాలు
ఆయన మే 4 1971న తూర్పుగోదావరి జిల్లా లోని కాకినాడలో జానకి, శేషగిరిరావు దంపతులకు జన్మించారు.ప్రాథమిక విద్య కాకినాడలోనూ, ఉన్నత విద్య తిరుపతిలోనూ సాగింది. ఆయన సంగీతంలో ఎం.ఎ., ఎం.ఫిల్ చేసారు. బాల్యంలో ఆయన తల్లిదండ్రులు భజనలకు హాజరయ్యేవారు. వారి తల్లికి సంగీతంపై మక్కువ ఎక్కువ. చిన్నప్పటి నుండి ఆయనకు వారి తల్లిదండ్రులద్వారా సంగీతంపై మక్కువ యేర్పడింది. తెలుగు భాష పరంగా కాకుండా సంగీత పరంగా వారి తల్లి దండ్రులద్వారా ప్రోత్సాహం ఉండేది. వారికి కాకినాడలో నివసించేవారు. పొద్దున్నే ఉదయం కాకినాడలో కృష్ణ మందిరానికి వెళ్ళేవారు. అచ్చట కొన్ని భజన పాటలు పాడేవారు. ఈయనకు గల సంగీతంపై ఉన్న ఆసక్తిని గమనించి ఆయనను అల్లం రాజు సోమేశ్వరం వద్దకు పంపించారు. ఆయన వద్ద సరళస్వరాలను నేర్చుకున్నారు. తరువాత బి.ఎ సంగీతం చేయడానికి తిరుపతి వెల్లారు. అచట పుదుక్కొట కృష్ణమూర్తి వద్ద సంగీతం నేర్చుకున్నారు. ఆయన ఎం.ఎ మ్యూజిక్ తెలుగు విశ్వవిద్యాలయంలో చేయడానికి హైదరాబాదు వచ్చారు. ఎం.ఎ పూర్తి చేసిన తరువాత ఆయన తంపెల సూర్యనారాయణ గారి వద్ద సంగీత విద్యను అభ్యసించారు. ఆ తరువాత ఆకలి మల్లిఖార్జునశర్మ గారి వద్ద "లయ" పై శిక్షణ పొందారు. నేదునూరి కృష్ణమూర్తి సంగీతాన్ని ఎక్కువగా వినేవారు. దానివల్ల ఆయన సంగీత జ్ఞానాన్ని అభివృద్ధి చేసుకున్నారు. 1996లో జరిగిన తిరుపతి బ్రహ్మీత్సవాలలో తొలి కచేరీని శ్రీవారి చెంతనె చేసారు. ఆయన తొలి ఆల్బం "బ్రోవవమ్మా". ఆయనకు "బ్రోవవమ్మా", "జావళీ ఝరి" మంచి పీరును తీసుకొని వచ్చాయి. అనేక ఆల్బం లను రూపొందిన వీరు 100కు పైగా ప్రైవేటు ఆల్బం లను రూపొందించారు. ఆయన సంగీత త్రైమాసిక పత్రికకు సంపాదకునిగా బాధ్యతలు నిర్వర్తిస్తున్నారు. ఆయన "భైరవి సంగీత అకాడమీ" అనే సంస్థను స్థాపించి అనేక మందికి సంగీత జ్ఞానాన్ని నేర్పుతున్నారు. వీరి శిష్యబృందంలో నాగ మాధురి వంటి సంగీత కళాకారులున్నారు. వీరు మద్రాసు, ఢిల్లీ విశ్వవిద్యాలయాలనుండి డాక్టరేట్ అందుకున్నారు. 

ఆనాటి నుండి మననాటి వరకు, అన్నమయ్యవారి దగ్గరి నుండి హైదరాబాద్ సోదరులు రాఘవాచారి, శేషాచారి గార్ల దాకా, కర్ణాటక హిందుస్తానీ సంగీత కళామూర్తులు గాత్ర, తంత్రీవాద్య విశేష ప్రతిభావంతులైన 186 మంది జీవిత విశేషాలను అనల్ప పదాలలో విశేషంగా రచించారు. 

ఆయన ఎన్నో సంగీత కార్యక్రమాలను రూపకల్పన చేసిన వీరికి తొలి మజిలీ మాత్రం "సంహిత" ఆల్బం విజయం సాధించడం. ఆయన అజ్ఞాతంగా ఉన్న సంగీత కారులపై డాక్యుమెంటేషన్ చేసారు. ఆయన ఏడు నరసింహదాసు కీర్తనలలు ట్యూన్, రికార్డింగ్ చేసారు. అందులో "మంగళం అంగజ జానక సారంగ నాయక" (కేదారగౌళ) లో కంపోజ్ చేసారు.

## పుస్తకాలు
* గీతానాదం
* అజ్ఞాత వాగ్గేయకారులు
## అవార్డులు
* కంచి కామకోటి పీఠం నుండి అవార్డు.
* యూరోపియన్ తెలుగు అసోసియేషన్ నుండి ఎక్సలన్సీ అవార్డు.
* మహారాష్ట్ర లోని గంధర్వ విశ్వవిద్యాలయం నుండి "సంగీతాచార్య" బిరుదు.
* కేంద్ర సంగీత నాటక అకాడమీ నుండి రీసెర్చ్ ఫెలోషిప్.
* 2015 మన్మధ నామ సంవత్సర ఉగాది పురస్కారాలను ఆంధ్రప్రదేశ్‌ ప్రభుత్వం ప్రకటించింది.
* 2019 వికారి నామ సంవత్సర కిన్నెర ఆర్ట్ థియేటర్స్ వారు ఉగాది పురస్కారంతో గౌరవించింది.

## వ్యక్తిగత జీవితం
ఆయన భార్య పావని, పిల్లలు ప్రణవ్, ప్రణతి.
## మూలాలు

## ఇతర లింకులు
* Dr. Vyzarsu Balasubrahmanyam about Guru Swara
* Swararchana - Dr.Vyzarsu Balasubrahmanyam Special_Part 2
* ఆయన గూర్చి అధికారిక వెబ్‌సైట్

వర్గం:కర్ణాటక సంగీత విద్వాంసులు
వర్గం:1971 జననాలు
వర్గం:జీవిస్తున్న ప్రజలు
వర్గం:తెలుగువారిలో సంగీతకారులు
వర్గం:సంపాదకులు
వర్గం:తూర్పు గోదావరి జిల్లా సంగీత విద్వాంసులు
ర్యాంకు

thumb|ఆంగ్ల భాష వికీపీడియా ర్యాంకింగ్: మొదటి (ఎరుపు), రెండవ (నారింజ), మూడవ లేదా అంతకంటే ఎక్కువ (లేత బూడిద రంగు) డేటా అందుబాటులో లేదు (ముదురు బూడిద రంగు)
**ర్యాంకింగ్** లేదా **ర్యాంకు** అనేది సంబంధమున్న ఏవైనా రెండు అంశాలకు మధ్య లేదా అలాంటి అంశాల యొక్క సమితి మధ్య సంబంధాన్ని క్రోడీకరించి మొదటిది రెండవ దానికి "దాని కంటే ఉన్నత ర్యాంకు", లేదా "దాని కంటే తక్కువ ర్యాంకు" లేదా "సమాన ర్యాంకు" అని ఏదో ఒక దానిని తెలిపే ఒక గణాంకం. గణితశాస్త్రంలో ఇది ఒక వీక్ ఆర్డర్ గా లేదా మొత్తం వస్తువుల యొక్క ప్రీఆర్డర్ గా గుర్తింపు పొంది ఉంది. ఇది వస్తువుల యొక్క ఒక మొత్తం క్రమంలో తప్పనిసరేమి కాదు ఎందుకంటే రెండు వేర్వేరు వస్తువులు అదే ర్యాంకింగ్ కలిగి ఉండవచ్చు. ర్యాంకింగులు తమకుతామే పూర్తిగా అనుసరించిఉంటాయి. ఉదాహరణకి పదార్థాలు కాఠిన్యం చే పూర్తిగా ప్రీఆర్డర్ లో ఉన్నాయి, అయితే కఠినత్వం యొక్క డిగ్రీలు పూర్తిగా ఆర్డర్ లో ఉన్నాయి. వరస వారీ సంఖ్యల యొక్క ఒక క్రమంలో వివరణాత్మక కొలమానాలను తగ్గించడం ద్వారా ర్యాంకింగులు అది సాధ్యమయ్యే కొన్ని నిర్దిష్ట ప్రమాణాల ప్రకారం క్లిష్టమైన సమాచారం మూల్యాంకనం చేయటం చేస్తాయి. ఉదాహరణకి ఒక ఇంటర్నెట్ సెర్చ్ ఇంజన్ దాని ఔచిత్యం యొక్క అంచనా ప్రకారం వెతుకుతున్న దానిని తెలుసుకొని పేజీలకు ర్యాంకు ఇవ్వగలుగుతుంది, తద్వారా వినియోగదారులు త్వరగా వారు చూడాలనుకునే పేజీలను ఎంచుకొనుటను ఇది సాధ్యం చేస్తుంది.

## ర్యాంకింగులు కేటాయించటం కోసం వ్యూహాలు
ఇది సమానంకాని ర్యాంకింగ్స్ పెట్టేందుకు ఎల్లప్పుడూ సాధ్యం కాదు. ఉదాహరణకు రేసు లేదా పోటీ లో రెండు (లేదా ఎక్కువ) పాల్గొన్నప్పుడు ర్యాంకింగ్ స్థానం కోసం టై అవవచ్చు. వరసవారీ కొలమానం ప్రకారం గణించునప్పుడు పరిమాణాలలో రెండు (లేదా ఎక్కువ) ఒకే స్థాయిలో ఉండవచ్చు. ఇటువంటి సందర్భాలలో ఈ క్రింద చూపించబడిన వ్యూహాలలో ఒకదానిని ర్యాంకింగ్ కోసం స్వీకరిస్తారు. 

* ప్రామాణిక పోటీ ర్యాంకింగ్ ("1224" ర్యాంకింగ్)
* సవరించిన పోటీ ర్యాంకింగ్ ("1334" ర్యాంకింగ్)
* డెన్సే ర్యాంకింగ్ ("1223" ర్యాంకింగ్)
* వరసవారీ ర్యాంకింగ్ ("1234" ర్యాంకింగ్)
* ఫ్రాక్షనల్ ర్యాంకింగ్ ("1 2.5 2.5 4" ర్యాంకింగ్)

## మూలాలు

వర్గం:గణిత శాస్త్రము
హరి అచ్యుతరామ శాస్త్రి

**హరి అచ్యుతరామ శాస్త్రి**  జంత్ర గాత్రజ్ఞులు. శాస్త్రీయ, లలిత, చలన చిత్ర సంగీతములలో బహు ప్రఖ్యాతి నార్జించిన వారు. రుద్రం, మహన్యాసం, విష్ణు, లలితా సహస్రనామ స్తోత్రాలను, సంధ్యావందనం, ఆదిత్య హృదయం, సత్యనారాయణవ్రతం, వరలక్ష్మీ వ్రతం, మంగళగౌరి వ్రతం, వినాయక పూజ, మహాలక్ష్మీ పూజ, రుద్రాభిషేకం, వేంకటేశ్వర గద్యం, గద్యత్రయం, అయ్యప్ప స్మరణం, ఇత్యాది బహు క్యాసెట్లు రూపొందించినవారు.
## జీవిత విశేషాలు
అచ్యుతరామశాస్త్రి ఆంధ్ర రాష్ట్ర, కృష్ణా జిల్లా లోని బందరులో, డిసెంబరు 19, 1929 లో హరి నాగభూషణం గారి  ద్వితీయ పుత్రుడిగా జన్మించారు. వీరి తండ్రి గారు ప్రముఖ ఆంధ్ర గాయకులు, వాగ్గేయకారులు. ఇంటిలోని సంగీత వాతావరణం మూలంగా ఈయనకు కూడా సంగీత జ్ఞానం అబ్బింది. ఆయన బి.ఎ. చదివారు. చెన్నైలో అలనాటి మేటి సినీ సంస్థలైన విజయా, వాహినిలలో వయొలిన్ (వాయులీన) కళాకారుడిగా కొలువు తీరారు. వీరి వివాహం ఆగుస్టు 15, 1954 లో జరిగింది. వయలిన్ కళాకారుడిగా అనేక సినీ రంగ సంగీత దర్శకుల వద్ద పనిచేశారు. వీరిలో అద్దేపల్లి రామారావు, పెండ్యాల నాగేశ్వరరావు, సాలూరి రాజేశ్వరరావు, ఘంటశాల గార్లు ఉన్నారు. ఒక ట్రాక్ ఆర్టిస్ట్ గా మంచిగా రాణించారు. సినీ పరిశ్రమలో మంచి పేరు గడించారు. 

తెలుగులో నిత్య పూజలు, రుద్రం, నమకం, చమకం, అష్టోత్తరం, సూక్తాలు, సత్యనారాయణ వ్రతం తదితర క్యాసెట్లు, సీ డీ లు రూపొందించారు. ఇవి సామాన్య జనాలకు అందుబాటులోకి రావండమే కాకుండా, విధి విధానాలతో శాస్త్రయోక్తముగా పూజలు చేసుకోవడానికి చక్కటి అవకాశాలు ఇచ్చాయి. శాస్త్రి గారి ఈ వినూత్న ప్రక్రియ అనూహ్యముగా ఫలించింది. వారికి మంచి పేరు తెచ్చిపెట్టింది.

## పుస్తకాలు
* సద్గురు శ్రీ త్యాగరాజు పంచరత్నాలు.
## రూపొందించిన క్యాసెట్లు
* ఆదిత్య హృదయం
* సూర్యసూక్తం
* సూర్యనమస్కార మంత్రం
* శ్రీ ఆదిత్య స్తోత్రం
* శ్రీ సూర్య అష్టోత్తరం
* ఆదిత్య కవచం
* ఆదిత్య ప్రాతః స్మరణం
* శ్రీ సూర్యమండలాష్టకం
* పంచాంగ రుద్రం
* గణపతి ధ్యానం
* శాంతి మంత్రం
* పంచముక్త ద్యానం
* న్యాస మంత్రం
* హంస గాయత్రి
* శ్రీ వరలక్ష్మి వ్రత పూజా విధానం
* మహన్యాసం
* ద్వాదశ జ్యోతిర్మింగ స్తోత్రం
* పంచసూక్తం
* రుద్రనామకవచం
* శివస్త్రోత్రం
* శ్రీ లలితా సహస్రనామ స్తోత్రం, అన్నపూర్ణ స్తోత్రం

## మరణం
2012 మార్చి 25 న ఆయన మరణించారు.

## మూలాలు

## ఇతర లింకులు
* శివుని మహన్యాసం
* సిలికానాంధ్ర లో ఆయన గూర్చి పూర్తి వివరాలు 

వర్గం:2012 మరణాలు
వర్గం:1929 జననాలు
వర్గం:కృష్ణా జిల్లా సంగీత విద్వాంసులు
వర్గం:తెలుగు రచయితలు
వర్గం:సంగీతకారులు
వర్గం:కృష్ణా జిల్లా గాయకులు
విశ్వనాథ గోపాలకృష్ణ శాస్త్రి

**విశ్వనాథ గోపాలకృష్ణ శాస్త్రి** సంస్కృత పండితుడు. మహామహోపాధ్యాయ బిరుదాంకితుడు.
## జీవిత విశేషాలు
ఆయన జూన్ 16 1949 న సాంప్రదాయక వైదిక కుటుంబంలో జన్మించారు. ఆయన తన తండ్రి విశ్వనాథ జగన్నాధ ఘనపాఠీ గారివద్ద ప్రాథమిక విద్యను అభ్యసించారు. తరువాత ఆంధ్ర విశ్వవిద్యాలయంలో 1969లో వ్యాకరణ విద్యాప్రవీణ ఉత్తీర్ణులయ్యారు. 1976లో ఎం.ఎ (న్యాయ ప్రవీణ) ను ఉత్తీర్ణులయ్యారు. తరువాత గురుకుల విద్యావిధానంలో తర్క, వ్యాకరణ, వేదాంత శాస్త్రాలను ప్రముఖ పండితుడు అయిన గోడ సుబ్రహ్మణ్యశాస్త్రి, రామచంద్రుల కోటేశ్వరశర్మ, లంక నరసింహశాస్త్రి, పేరి వెంకటేశ్వరశాస్త్రి, పేరి సూర్యనారాయణ శాస్త్రి, రేమెళ్ళ సూర్యప్రకాశశాస్త్రి లవద్ద అభ్యసించారు.

## సత్కారాలు, బిరుదులు
* శాస్త్రనిధి
* శాస్త్ర రత్నాకర
* శాస్త్ర మహాదధి
* శాస్త్ర భూషణ
* పండిత రత్న
* శాస్త్ర విద్వాన్ మణి
* విద్యా వాచస్పతి
* శ్రీ రాఘవేంద్రస్వామి అనుగ్రహ పురస్కారం
* దర్శన అలంకార బిరుదు - శ్ర్ంగేరి పీఠాదిపతిచే.
ఆయనకు అనేక సంస్థలు వివిధ సందర్భాలలో సత్కరించాయి. తిరుపతి లోని రాష్ట్రీయ విద్యా పీఠ్ వారు మహామహోపాధ్యాయ బిరుదును యిచ్చి సత్కరించారు.ఆయన రాజమండ్రిలో శాస్త్రపోషక సభ నిర్వహించినందుకుగానూ శృంగేరి మహాస్వామి ఆయనకు "సంచాలకత్వం" బిరుదును యిచ్చారు.

ఆయన అనేక వేదసదస్సులలో పాల్గొని సంస్కృత సాహితీ జ్ఞానాన్ని అందిస్తుంటారు.

## మూలాలు

## ఇతర లింకులు
* "Mahamahopadyaya" Sri. Viswanatha Gopalakrishna Garu - Athirudram2013

వర్గం:1949 జననాలు
వర్గం:సంస్కృత పండితులు
వర్గం:మహామహోపాధ్యాయ బిరుదాంకితులు
ఢిల్లీ రాజేశ్వరి

**ఢిల్లీ రాజేశ్వరి**  తెలుగు సినిమా నటి. ఈమె దేశ రాజధాని ఢిల్లీలో జూలై 2 1981 పుట్టి పెరగడం వల్ల ఢిల్లీ రాజేశ్వరిగా సినిమా రంగంలో పిలువబడుతూ ఉంది. స్నాతకోత్తర విద్యను అభ్యసించిన రాజేశ్వరి నృత్యాన్ని అభ్యసించింది. ఈమె తండ్రి మల్లేశ్వరశర్మ, తల్లి హైమవతి.  నటిగా మారక ముందు ఈమె అస్సాంలో ఉపాధ్యాయినిగా పనిచేసింది. ఈమె శేషసాయిప్రసాద్‌ను వివాహం చేసుకుని రాజమండ్రి సమీపంలోని కొత్తపేట గ్రామంలో స్థిరపడింది. ఈమెకు ఒక కుమారుడు ఉన్నాడు. 
## నటిగా
ఈమె మొదట దూరదర్శన్‌లో గణపతి సీరియల్‌లో నటించింది.  కృష్ణవంశీ దర్శకత్వంలో వెలువడిన అంతఃపురం సినిమా ద్వారా వెండితెరకు పరిచయమైంది.

ఈమె నటించిన చిత్రాల జాబితా:

# అంతఃపురం
# సముద్రం
# ఇంద్ర
# చిత్రం
# నువ్వే కావాలి
# ఢీ
# ఖుషీ ఖుషీగా
# చక్రం
# మా ఆయన సుందరయ్య
# మంత్ర 2
# కలెక్టర్ గారి భార్య
# కలవరమాయే మదిలో
# ఓనమాలు
# ఈ వర్షం సాక్షిగా
# ఒక్కడినే
# అవును
# దండు
# కాంట్రాక్ట్
# నమో వెంకటేశ
# గొడవ
# నందీశ్వరుడు
# సారొచ్చారు
# సీతమ్మ వాకిట్లో సిరిమల్లె చెట్టు
# డాన్ శీను
# తూనీగ తూనీగ
# మాయగాడు
# వాడే కావాలి
# పరుగు
# ధన 51
# వెంకీ
# ప్రేమాయనమః
# వసంతం
# నిన్నే ఇష్టపడ్డాను
# ఉత్సాహం
# నీతో
# మౌనమేలనోయి
# ఫ్రెండ్స్
# ప్రియనేస్తమా
# ప్రేమకు స్వాగతం
# ఇష్టం
# ఆనందం
# చెప్పాలని ఉంది
# రామ్మా! చిలకమ్మా (2001)
# డార్లింగ్ డార్లింగ్ (2001)
# రామ్మా! చిలకమ్మా
# యువరాజు 
# పెళ్ళి సంబంధం
# అల్లుడుగారు వచ్చారు

## మూలాలు

## బయటి లింకులు
* ఇంటర్నెట్ మూవీ డేటాబేస్‌లో ఢిల్లీ రాజేశ్వరి పేజీ
* యూట్యూబ్‌లో ఢిల్లీ రాజేశ్వరి ఇంటర్వ్యూ - మొదటి భాగం
* యూట్యూబ్‌లో ఢిల్లీ రాజేశ్వరి ఇంటర్వ్యూ - రెండవ భాగం
* యూట్యూబ్‌లో ఢిల్లీ రాజేశ్వరి ఇంటర్వ్యూ - మూడవ భాగం
* యూట్యూబ్‌లో ఢిల్లీ రాజేశ్వరి ఇంటర్వ్యూ - నాలుగవ భాగం
వర్గం:తెలుగు సినిమా నటీమణులు
వర్గం:టెలివిజన్ నటీమణులు
వెంట్రప్రగడ రామారావు

thumb
**వెంట్రప్రగడ రామారావు** (డిసెంబరు 12 1935 - జనవరి 17 2016) సిక్కిం రాష్ట్ర గవర్నర్‌గా 2002 నుండి 2005 వరకు పనిచేసారు. హైదరాబాద్ పట్టభద్రుల నియోజకవర్గం నుంచి వరుసగా నాలుగుసార్లు (1966, 1972, 1978, 1984) ఎమ్మెల్సీగా గెలుపొందారు.మండలిలో బీజేపీ పక్షనాయకుడిగా సేవలందించారు.

## ప్రారంభ జీవితం
రామారావు, కృష్ణా జిల్లా, పెదపారుపూడి మండలం వెంట్రప్రగడలో, డిసెంబరు 12 1935 న తెలుగు బ్రాహ్మణ కుటుంబంలో జన్మించారు. తండ్రి అప్పారావు హోమియో వైద్యుడు కావడంతో కొంత కాలం పాటు మండవల్లిలో ఉన్నారు. మచిలీపట్నంలో కళాశాల విద్య పూర్తయ్యాక, హైదరాబాదులోని ఉస్మానియా విశ్వవిద్యాలయంలో న్యాయవాద విద్య పూర్తిచేశారు. కొద్దికాలం పాటు న్యాయవాదిగా ఆంధ్రప్రదేశ్ హైకోర్టులో పనిచేశారు. ఆయన స్వస్థలం మచిలీపట్నం అయినా హైదరాబాద్ బీజేపీ నేతగానే ప్రసిద్ధులయ్యారు.

## రాజకీయ జీవితం
21 ఏళ్ల ప్రాయంలో 1956లో రామారావు జనసంఘ్ లో సభ్యునిగా చేరి ఉమ్మడి ఆంధ్రప్రదేశ్‌ రాష్ట్రంలో జనసంఘ్ విస్తరణకు విశేషకృషి చేశారు. అనేక సంవత్సరాలపాటు భారతీయ జనసంఘ్ కు నేషనల్ ఎక్జిక్యూటివ్ సభ్యునిగా తమ సేవలనందించారు. తరువాత భారతీయ జనతా పార్టీ లోనికి చేరారు. ఆయన ఆంధ్రప్రదేశ్ రాష్ట్ర విభాగానికి అధ్యక్షుడిగా రెండు సార్లు (1993-2001) పనిచేసారు. ఆయన పార్టీ జాతీయ ఉపాధ్యక్షులుగా 2002 నుండి 2007 వరకు ఉన్నారు. ఆయన ఉస్మానియా విశ్వవిద్యాలయానికి సెనేట్ సభ్యునిగా కూడా సేవలనందించారు.

## శాసన మండలి సభ్యులుగా
ఆయన హైదరాబాద్‌ పట్టభద్రుల నియోజకవర్గం నుంచి 1966లో తొలిసారి ఆంధ్రప్రదేశ్ శాసన మండలికి ఎన్నికై వరుసగా 1966, 1972, 1978, 1984 లలో తిరిగి ఎన్నికై, 19 సంవత్సరాల పాటు శాసనమండలి సభ్యుడిగా సేవలందించారు. 1984లో అప్పటి ఎన్టీఆర్‌ ప్రభుత్వం శాసనమండలిని రద్దు చేసే వరకు రామారావు బీజేపీ పక్ష నేతగా శాసనమండలిలో బాధ్యతలు నిర్వర్తించారు. పలు లెజిస్లేటివ్‌ కమిటీలలో సభ్యునిగా కొనసాగారు. ఆయన పార్టీ ఫ్లోర్ లీడరుగా కూడా వ్యవహరించారు. 1993లో ఆంధ్రప్రదేశ్ భాజపా పార్టీ పగ్గాలు చేపట్టి, 1997 వరకు ఆ పదవిలో కొనసాగారు. అనంతర కాలంలో పార్టీ జాతీయ వ్యవహారాల్లో చురుకైన పాత్ర పోషించారు. 2002లో పార్టీ జాతీయ ఉపాధ్యక్షునిగా ఎన్నికయ్యారు. ఆంధ్రప్రదేశ్లో, కేంద్రంలో భాజపా భాగస్వామిగా ఉన్న కాలాల్లో రామారావు, ఆంధ్రప్రదేశ్ రాష్ట్ర ఫైనాన్స్ కార్పొరేషన్, ఉస్మానియా విశ్వవిద్యాలయపు సెనేట్‌ బాధ్యతలు నిర్వహించారు.

## సిక్కిం గవర్నరుగా
వాజపేయి ప్రభుత్వ హయాంలో, ఆయన 2002 ఆగస్టు న సిక్కిం రాష్ట్ర గవర్నరుగా భారత రాష్ట్రపతిచే నియమింపబడ్డారు. 2002- 2005 మధ్య కాలంలో సిక్కింకు గవర్నర్గా పనిచేసిన ఆయన. ఆ పదవి నిర్వహించిన అతికొద్దిమంది తెలుగువారిలో ఒకరు.

## మరణం
ఆయన ఆరోగ్య పరిస్థితి విషమించడంతో కుటుంబసభ్యులు జనవరి 17 2016 ఉదయం జూబ్లీహిల్స్ లోని అపోలో ఆసుపత్రిలో చేర్పించారు. ఆయన ఆసుపత్రిలో మరణించారు.

## మూలాలు

వర్గం:1935 జననాలు
వర్గం:2016 మరణాలు
వర్గం:భారతీయ జనతా పార్టీ రాజకీయ నాయకులు
వర్గం:కృష్ణా జిల్లా రాజకీయ నాయకులు
వర్గం:సిక్కిం గవర్నర్లు
వర్గం:తెలుగువారు
వర్గం:కృష్ణా జిల్లాకు చెందిన శాసనమండలి సభ్యులు
వర్గం:కృష్ణా జిల్లాకు చెందిన గవర్నర్లు
అరువు పదం

**అరువు పదం** అనేది అనువాదం జరగకుండా ఒక దాత భాషలో నుండి మరొక భాషలోనకు చోర్వబడిన పదము. *అరువు అనువాదాల*కు (loan translations) ఇది తేడా. ఒక భావాన్ని గాని, జాతీయాన్ని గాని ప్రతి పద అర్థాలతో, మూలాలతో అనువాదం చేస్తే అది అరువు అనువాదం అవుతాది. ఉదాహరణకు *రోడ్డు* (ఆంగ్లం:road) అరువు పదం, ముక్కోణం (సంస్కృతం:త్రికోణః) అరువు అనువాదం. ఈ కార్యం ప్రతీ భాషలోనూ సర్వసాధారణంగా కనబడుతుంది. కొన్నిసార్లు అరువు పదాలు, మాటలు స్వీకరణలుగా, అనుసరణలుగా లేదా నిఘంటువు అరువులుగా గుర్తింపబడతాయి. *అరువు పదం* అనునది గూడా ఒక అరువు అనువాదమే.

## మూలాలు
అన్య సంస్కృతుల అవగాహనతో క్రొత్త సాంకేతిక పదాలు తరుచుగా స్వభాష పదజాలంలోనకు ప్రవేశిస్తూ ఉంటాయి. ఈ అరువు పదాలు మూల సంస్కృతిలో కల్గిన ఒక విషయం కావొచ్చు, లేకుంటే ఆ పద రంగంలో దాత సంస్కృతి ఆధిపత్యంలో ఉండి ఉండవచ్చు.

### దూర ప్రయాణాల నుండి
అన్వేషణా యాత్రలతో స్థానిక నాగరికతల వస్తువులు, జీవులు కనుగొనబడటంతో వాటి పేర్లు సాధారణంగా స్థానిక భాషల నుండి స్వీకరణ చెందుతాయి. ఐరోపా భాషలలో అన్య జీవులకు వాడుకలో ఉన్న పేర్లు చాలామట్టుకు ఈ వర్గానికి చెందిన అరువు పదాలు.

### వివిధ రంగాలలో ఆధిపత్యం వలన
* కళలలో: భారతదేశ సంగీతకళ పేర్లు, నృత్యకళ పేర్లు చాలావరకు సంస్కృతం నుండి వచ్చాయి.
* వేదాంతం/మతం: హిందువులకు సంస్కృతం, క్రైస్తవులకు గ్రీకు, ఇస్లాంకు అరబ్బీ, యాదువులకు హీబ్రూ మొదలైన ప్రార్థనా భాషలకు పలుకబడి ఎంతగానో ఉంది. ఈ భాషలే ఆయా ప్రజల యొక్క ఇతర భాషలకు మత సంబంధిత పదాలను దారబోస్తాయి.
* ఆధునిక విద్యా శాస్త్రాలు: సాంకేతిక పురోగమనాలలో, పరిశోధన ప్రచురణలలో కొన్ని భాషలు ముందంజులో ఉండటంతో ఈ ఆధిపత్య భాషలలో ఉద్భవించిను పదాలు మిగిలిన భాషలను ప్రభావిస్తాయి. నూతన ఆవిష్కరణాల నామాలలో ఆంగ్లభాష ఉనికిని గమనించవచ్చు.
* రాజ్యాంగం: జాతీయ సరిహద్దుల్లో అధికార హోదా గల భాషలు అధికారం లేని భాషలలో వ్యావహారికంగా మార్పులు తీసుకురాగలవు.

## తెలుగు భాషలో
తెలుగు భాష అన్య భాష పదాలను సులువుగా, నిరభ్యంతరంగా స్వీకరిస్తుంది. సంస్కృత భాష, పదావళి తెలుగు సాహిత్యాన్ని భారీగా ప్రభావితం చేశాయి. నిజానికి సంస్కృత పదాల రచన, ఉచ్చారణ సులభతరం చేయటానికి, కేవలస్థిర హల్లలు (ఖ, థ), తెలుగు లిపిలోనికి వచ్చాయి. ఇదికాక అరబ్బీ, పెర్షియన్, ఉర్దూ పదాలు కూడా తెలుగు పరిపాలనా పడికట్టు భాషలోకి వచ్చాయి. బ్రిటీషు పాలన ఆగమనం, సాంకేతిక విప్లవం ప్రపంచం చుట్టుముట్టడంతో, వ్యవహారిక తెలుగులో ఎన్నో ఆంగ్ల పదాలు రంగప్రవేశం చేశాయి.

## సూచికలు

వర్గం:తెలుగు భాష
శక్తీశ్వరస్వామి ఆలయం (యనమదుర్రు)

**శక్తీశ్వరస్వామి ఆలయం,** ప్రాచీన శివాలయం. ఇది అత్యంత విలక్షణమైన శివలింగాన్ని కలిగియుంది. ఈ దేవాలయం పశ్చిమ గోదావరి జిల్లా, భీమవరం మండలం లోని యనమదుర్రు గ్రామంలో,భీమవరానికి 5 కి.మీ దూరంలో నెలకొని ఉంది.
## చరిత్ర
శక్తీశ్వరస్వామి ఆలయాన్ని తూర్పుచాళుక్యుల కాలంలో నిర్మించారు. 12వ శతాబ్దిలో ఢిల్లీ సుల్తానులు కాకతీయ సామ్రాజ్యాన్ని జయించి, దండయాత్ర చేసిన కాలంలో పలు దేవాలయాలు, గ్రామాలపై దాడిచేశారు. ఆ క్రమంలోనే శక్తీశ్వరాలయంపై కూడా దాడిజరిగి, శిథిలాలయంగా మరుగునపడిపోయింది. తర్వాతికాలంలో శతాబ్దాల నాటికి పునర్నిర్మితమైంది.
## స్థలపురాణం
యమధర్మరాజు జీవులను కాలం తీరిపోగానే ప్రాణాలు తీసుకువెళ్ళేవాడిగా, పాపపుణ్యాలను బేరీజు వేసి శిక్షలు విధించేవాడిగా హిందూ మతంలో కనిపించే దేవుడు. అయితే జీవుల్లో చాలావరకూ ఈ యముడి పేరు వింటే హడిలిపోతూండడంతో ఆయనకు తాను చేసే పనిపైన విరక్తి కలిగిందనీ, తన పనికి, తనకీ గౌరవం కలిగించే కోర్కెతో శివుని గురించి తపస్సు చేశాడు. ప్రత్యక్షమైన శివుడు ఒకానొక రాక్షసుడి ద్వారా యముడి పేరుమీదుగా ఏర్పడే క్షేత్రంలో శివాలయం వెలుస్తుందని, తద్వారా యముడు, హరుడు లయకారులన్న భయం కాకుండా ఆరోగ్యప్రదాతలన్న పేరువస్తుందని వరమిచ్చారు. ఆ ప్రకారమే ఈ ఆలయం వెలిసిందని, ఆలయంలో దీర్ఘరోగాలు నయమవుతాయని స్థలపురాణం చెప్తోంది.
## ఆలయంలోని దేవతలు
* **శివలింగం**: ఆలయంలో శివలింగానికి శక్తీశ్వరస్వామి అన్నది పేరు. శివుని రూపం శీర్షాసనం వేసి లింగతలంపై కనిపించడం ఇక్కడి విశిష్టతల్లో ప్రముఖమైనది.
* **పార్వతీ దేవి**: శివలింగం పార్వతీదేవి విగ్రహం ఒకే పీఠంపై వెలసివుంది. బాల సుబ్రహ్మణ్యేశ్వరుణ్ణి ఒడిలో పెట్టుకున్నట్టు ఈ విగ్రహం నెలకొంది.
* **సుబ్రహ్మణ్యేశ్వర స్వామి**: పార్వతీదేవి విగ్రహం ఒడిలో లాలిస్తున్నట్టుగా సుబ్రహ్మణ్యేశ్వరస్వామి కనిపిస్తారు.
## విశిష్టత
శివలింగతలంపై విలక్షణంగా శీర్షాసనంలో దర్శనమించ్చే శివుని రూపం ఆలయానికే విశిష్టతగా నిలుస్తోంది. శక్తీశ్వరాలయంలో ఒకే పీఠంపై శివుడు, పార్వతి, కుమారస్వామి కొలువై ఉండడం మరో ప్రత్యేకత. అమ్మవారు మాతృమూర్తిగా బాల సుబ్రహ్మణ్యేశ్వరుణ్ణి ఒడిలో చేర్చుకుని లాలిస్తూన్నట్టు కొలువై ఉండడమూ విశేషాంశమే. ఇలా ఆలయానికి ఎన్నో ప్రత్యేకతలు ఉన్నాయి. ఈ ఆలయాన్ని సందర్శించే భక్తులకు దీర్ఘరోగాలు తొలగిపోతాయని ప్రసిద్ధి.

## మూలాలు

## ఇతర లింకులు
* SHAKTEESWARA TEMPLE FEBRUARY 24, 2013 BY THESACREDSECRETSADMIN
* శనీశ్వర ఆలయం గూర్చి పూర్తి వివరాలు
* యూట్యూబ్ లో దేవాలయ పాట, దృశ్యాలు
* Shiva Abhisekham Yanamadurru in youtube

వర్గం:పశ్చిమ గోదావరి జిల్లా పుణ్యక్షేత్రాలు
వర్గం:హిందూ దేవాలయాలు
వర్గం:శివాలయాలు
వర్గం:ఆంధ్రప్రదేశ్ దేవాలయాలు
బాల్ పెన్

**బాల్ పెన్** లేదా **బాల్ పాయింట్ పెన్** అనేది బాల్ పాయింట్ పై అనగా దాని యొక్క పాయింట్ వద్ద  లోహపు బాలు పై ఉన్న ఇంకు యొక్క సరఫరాను నియంత్రించే ఒక పెన్ను. దీని లోహమునకు సాధారణంగా ఉక్కు, ఇత్తడి, లేదా టంగ్‌స్టన్ కార్బైడ్ ఉపయోగిస్తారు. ఇది ఈక కలము, ఫౌంటెన్ పెన్నులకు ప్రత్యామ్నాయంగా మరింత గొప్పగా తయారు చేయబడిన కలము. దీనిని 1931లో హంగేరీకి చెందిన లాస్లో బైరొ ఆవిష్కరించాడు. ఈ బాల్ పెన్ను ఇప్పుడు ప్రపంచంలో అత్యంత ఎక్కువగా ఉపయోగిస్తున్న రాత పరికరం, ఇవి ప్రతిరోజూ లక్షలాదిగా తయారుచేయబడుతూ విక్రయించబడుతున్నాయి.

వర్గం:పెన్నులు
శాసన పద్యమంజరి

పద్యాలను కేవలం కావ్య రచన కోసమే కాక పలు విధములైన ఇతర రచనల కోసం కూడా వినియోగించేవారు. కవిత్వం కాక శాస్త్ర సాంకేతిక గ్రంథాలు, గణిత గ్రంథాలు, ఇతర గ్రంథరచనల్లోనూ ఉపయోగపడ్డాయి పద్యాలు. అలానే పద్యాలను శాసనాల్లో కూడా వినియోగించారు పూర్వ ప్రభువులు. అటువంటి శాసన పద్యాలను సంకలించి ఈ గ్రంథంలో ప్రకటించారు జయంతి రామయ్య పంతులు. అటుగంజాం నుంచి ఇటు చెంగల్పట్టు వరకూ 25 ప్రాంతాల్లోని, 40 పద్యశాసనాలు ఈ గ్రంథంలో ప్రచురించారు. దీని రెండవ భాగము ఆంధ్ర సాహిత్య పరిషత్తు, కాకినాడ వారిచే 1937లో ముద్రించబడింది.

మొదటి మంజరిలో 88 శాసనములలోనున్న 287 పద్యములు ఉన్నాయి. వానిలో మొదటి శాసనము 770 వ శాలివాహనశక సంవత్సర ప్రాంతమందు పుట్టగా; చిట్టచివరిది 1600 వ శాలివాహనశక సంవత్సర ప్రాంతమందును పుట్టినవి. ఈ ద్వితీయభాగములో 46 శాసనములలోగల 95 పద్యము లున్నవి. ఈశాసనములలో మొదటిది 1046 వ శకసంవత్సరములోను జివరిది 1732 వ శకసంవత్సరమున బుట్టినవి. ఈ శాసనములలో కొన్ని దక్షిణ హిందూస్థాన శాసనములు ("South Indian Inscriptions") అను గ్రంథములనుండి గ్రహింపబడినవి.

## ద్వితీయ భాగము
ఇందులో ముద్రించబడిన శాసనాలున్న గ్రామాలు, శాసన సంఖ్యలు ఈ విధంగా ఉన్నాయి.

1. ఆచంట - (పశ్చిమగోదావరీమండలము) 34.

2. ఇడుపులపాడు - (గుంటూరుమండలము) 38.

3. ఇప్పటము - (గుంటూరుమండలము) 29.

4. ఏలూరు - (పశ్చిమగోదావరీమండలము) 20, 21, 22, 23, 24, 25, 26, 27, 30, 31, 32

5. కొమ్మూరి - (గుంటూరుమండలము) 33

6. గంటసాల - (కృష్ణామండలము) 4, 5

7. తడికలపూడి - (పశ్చిమగోదావరీమండలము) 19

8. తిమ్మాపురము - (గుంటూరుమండలము) 6

9. తూబాడు - (గుంటూరుమండలము) 2.

10. త్రిపురాంతకము - (కర్నూలుమండలము) 35.

11. ధర్మవరము - (గుంటూరుమండలము) 39

12. నాదెండ్ల - (గుంటూరుమండలము) 1, 12

13. ప్రాతపల్లవరము - (చెంగల్పట్టుమండలము) 44

14. పాములపాడు - (గుంటూరుమండలము) 14, 15, 16, 17, 18.

15. పాలకొల్లు - (పశ్చిమగోదావరీమండలము) 7, 8, 23, 46.

16. పెరవలి - (గుంటూరుమండలము) 13.

17. బెజవాడ - (కృష్ణామండలము) 11.

18. భీమవరము - (పశ్చిమగోదావరీమండలము) 37.

19. మందడము - (గుంటూరుమండలము) 45.

20. ముఖలింగము - (గంజాముమండలము) 9.

21. రాజమహేంద్రవరము - (తూర్పుగోదావరీమండలము) 10.

22. వలివేరు - (గుంటూరుమండలము) 3.

23. వేలుపూరు - (గుంటూరుమండలము) 43.

24. శ్రీకూర్మము - (గంజాముమండలము) 28, 40, 41, 42.

25. శ్రీశైలము - (కర్నూలుమండలము) 36.

## బయటి లింకులు

* భారత డిజిటల్ లైబ్రరీలో శాసనపద్యమంజరి, ద్వితీయ భాగము పూర్తి పుస్తకం.

వర్గం:తెలుగు శాసనాలు
వర్గం:తెలుగు పుస్తకాలు
వర్గం:తెలుగు పద్యాలు
వర్గం:1937 పుస్తకాలు
పొట్లూరి సుప్రీత

thumb|పొట్లూరి సుప్రీత
పొట్లూరి సుప్రీత ఒక చెక్ క్రీడాకారుణి. ఆంధ్రప్రదేశ్ రాష్ట్రం, కృష్ణా జిల్లా ముసునూరు మండలంలోని కాట్రేనిపాడు గ్రామానికి చెందిన పొట్లూరి గణేష్, కవిత దంపతులు ఒక మామూలు రైతు కుటుంబానికి చెందిన వారు. వీరి కుమార్తె సుప్రీత, 2008లో ముస్తాబాద స్పొర్ట్స్ అండ్ ఎడ్యుకేషన్ అకాడమీలో శిక్షణ తీసుకొనడం ప్రారంభించింది. తొలినాళ్ళలో కాట్రేనిపాడు గ్రామం నుండి వచ్చి చదరంగం సాధన చేసేది.

## అవార్డులు

2010లో విశాఖపట్నంలో నిర్వహించిన రాష్ట్రస్థాయి, అండర్-9 చదరంగం పోటీలలో జిల్లా జట్టుకి ప్రాతినిధ్యం వహించి ప్రథమస్థానం సంపాదించి, స్వర్ణపతకం కైవసం చేసుకున్నది.

2011లో, తన పది సంవత్సరాల వయసులో, రాష్ట్ర చదరంగం పోటీలలో అండర్-11,13,15,17,19 విభాగాలలో రాణించింది. అదే సంవత్సరంలో నిర్వహించిన ఐదు జాతీయస్థాయి పోటీలలో, రాష్ట్ర జట్టుకు ప్రాతినిధ్యం వహించింది.

2012లో ఢిల్లీలో నిర్వహించిన ఆసియా పాఠశాల స్థాయి చదరంగం పోటీలలో అండర్-11 విభాగంలో పాల్గొని, స్టాండర్ద్స్ లో పసిడి, బ్లిట్జ్ లో రజతపతకం కైవసం చేసుకున్నది. [1]

2013లో ఇరాన్ దేశంలో నిర్వహించిన అసియా ర్యాపిడ్ ఛెస్ ఛాంపియన్ షిప్ పోటీలలో, అండర్-12 విభాగంలో పాల్గొని, రజతపతకం సాధించి, దుబాయ్ లో నిర్వహించిన ప్రపంచ ఛెస్ పోటీలలో అండర్-12 విభాగంలో పాల్గొనడానికి అర్హత సాధించి, అ పోటీలలో పాల్గొని, బ్లిట్జ్ లో ప్రథమస్థానానికి టై ఏర్పడి పసిడిపతకం సాధించింది.

2014లో తైవాన్ దేశంలో నిర్వహించిన ఆసియా పాఠశాలల చదరంగం పోటీలలో, అండర్-13 విభాగంలో పాల్గొని, స్వర్ణపతకం సాధించడంతో, ప్రపంచ చదరంగ సమాఖ్య ఈమెకు, **ఉమన్ ఫిడే మాస్టర్ ** టైటిల్ ను ప్రదానం చేసింది. 2014లోనే ఈమె తన పదమూడు సంవత్సరాల వయసులో, పూనే నగరంలో నిర్వహించిన ప్రపంచ జూనియర్ ప్రపంచ చదరంగం పోటీలలో, అండర్- 20 విభాగంలో తలపడి, అత్యధికంగా 210 ఎలో రేటింగ్ పాయింట్లు సాధించి, అత్యధిక పాయింట్లు సాధించిన క్రీడాకారిణిగా రికార్డులకెక్కినది.

2015లో దక్షిణ కొరియాలో నిర్వహించిన ప్రపంచ యూత్ మైండ్ గేంస్ ర్యాపిడ్ ఛెస్ పోటీలలో, స్వర్ణపతకం సాధించింది.

2016, జనవరి-3 నుండి 7 వరకు, మహారాష్ట్రలోని నాగపూరు నగరంలో నిర్వహించిన అఖిల భారత పాఠశాలల చదరంగం పోటీలలో ఈమె బాలికల అండర్-17 విభాగంలో పాల్గొని, ఏడు రౌండ్లలో 5.5 పాయింట్లు సాధించి ప్రథమస్థానంలో నిలిచింది. ఈ విజయం సాధించిన ఈమె, 2016, జులైలో ఇరాన్ దేశంలో నిర్వహించు ఆసియా స్కూల్ గేంస్ పోటీలలోనూ, 2016, నవంబరు-2016 లో నిర్వహించు ప్రపంచ స్కూల్ గేంస్ పోటీలలోనూ పాల్గొనడానికి అర్హత సాధించింది. [2]

2016, ఏప్రిల్-9న మంగోలియా దేశంలో నిర్వహించిన ఆసియా యూత్ బ్లిట్జ్ ఛెస్ ఛాంపియన్ షిప్పు పోటీలలో, ఈమె పాల్గొని కాంస్యపతకం సాధించింది. ఇది ఆమె చదరంగ క్రీడాప్రస్థానంలో సప్తమ అంతర్జాతీయ పతకం. [3]

## మూలాలు
[1] ఈనాడు కృష్ణా; 2013, జనవరి-23; 14వపేజీ. 
[2] ఈనాడు అమరావతి; 2016, జనవరి-18; 13వపేజీ.
[3] ఈనాడు అమరావతి; 2016, ఏప్రిల్-13; 10వపేజీ.

# 2. 
# https://www.thehindu.com/news/cities/Vijayawada/asian-blitz-bronze-for-supreetha/article8457000.ece
# https://ratings.fide.com/profile/25053094
# https://www.thehansindia.com/posts/index/Andhra-Pradesh/2016-04-19/City-girl-grabs-bronze-at-Asian-chess-championship/222540

వర్గం:ఆంధ్రప్రదేశ్ చదరంగ క్రీడాకారిణులు
అష్రాఫ్ ఫయీద్

**అష్రాఫ్ ఫయీద్** (, * 1980 సౌదీ అరేబియాలో) చిత్రకారుడు, రచయిత. ఆయన పాలస్తీనాకు చెందినవాడు. కానీ సౌదీ అరేబియాలో నివసిస్తున్నాడు.
## జీవిత విశేషాలు
ఆయన గాజా ప్రాంతానికి చెందిన పాలస్తీనా శరణార్థుల దంపతులకు జన్మించాడు. సౌదీ అరేబియా దక్షిణాది పట్నం ఆబాలాలో పెరిగాడు. ఆయన కవి, చిత్రకారుడు. ఆయన ఐరోపా, సౌదీ అరేబియాలలో అనేక చిత్ర ప్రదర్శనలను నిర్వహించాడు. ఆయన బ్రిటిష్-అరేబియన్ ఆర్ట్ ఆర్గనైజేషన్ "ఎడ్జ్ ఆఫ్ అరేబియా"లో క్రియాశీలకంగా ఉన్నాడు. నవంబరు 2015 న ఆయనకు మత భ్రష్టత్వ మరణశిక్ష విధించబడింది.

తన కవితల్లోనూ, సంభాషణలల్లోనూ మతాన్ని వదిలిపట్టమన్నాడని ఆష్రాఫ్ పై ఆరోపణలొచ్చాయి. 2014 జనవరి నుంచీ జైల్లో ఉన్నాడు. ఆయనపై ఆరోపణలేవీ ఋజువు కాకుండానే కోర్టువారు నాలుగేళ్ళు ఖైదు, 800 కొరడా దెబ్బల శిక్ష విధించారు. 2014 మే నెలలో ఈ శిక్ష ఖరారయింది. ఒక హోటల్ లో వాదనల మధ్య తాను ఇలా మాట్లాడినట్లు ఒక వ్యక్తి ఆరోపణలు నిరాధారమని ఫయీద్ అప్పీలు చేసాడు. దాన్ని డిస్మిస్ చేసిన కోర్టు 2015 లో తిరిగి విచారణ జరిపి అతని తల నరికి చంపాలని కొత్త జడ్జీల పానెల్ తీర్పు నిచ్చింది. ఈ వార్త విన్న ఆయన తండ్రి గుండె ఆగి మరణించాడు. అంత్యక్రియలకు కూడా ఫయీద్ ను అనుమతించలేదు. ఆయన 2008 లో ఒక కవితా సంకలనం "ఇన్‌స్ట్రక్షన్స్ విథిన్"ను నాస్తికత్వం గూర్చి వ్రాసాడు.

అతనికి విధించిన శిరచ్చేదం శిక్షను రద్దు చేయాలని అమెరికా అక్ష్యక్షుడు బరాక్ ఒబామా, బ్రిటన్ ప్రధాని డేవిడ్ ఆమెరూన్ లకూ, జర్మనీ విదేశాంగ శాఖకూ ప్రపంచంలోని 350 రచయితల సంఘాలు విజ్ఞప్తి చేశాయి. దీనిపై రచయితలు ఒర్హాన్ పాముక్ (టర్కీ), మారియో వరోస్ లోసా (పెరూ) కూడా సంతకాలు చేసారు. ఐక్యరాజ్యసమితి మానవ హక్కుల నిపుణులు కూడా ఈ శిక్షను ఖండిచారు. ఇది కళా స్వేఛ్ఛకు, భావ ప్రకటనా స్వేచ్ఛకూ ఘోరమైన ఉల్లంఘన అన్నారు. 44 దేశాలలో 122 సభల్లో 2016 జనవరి 13న ఫయీద్ కవితా సంకలనం "ఇన్‌స్ట్రక్షన్స్ వితిన్" లోని కవితల పఠనం ఉద్యమంలా సాగింది. బెర్లిన్ అంతర్జాతీయ సాహిత్య ఉద్యమ వేదిక ఈ కార్యక్రమం జరిపింది. 
thumb|బెర్లిన్‌లోని హెబ్బెల్ అం ఉఫర్‌లో జనవరి 14, 2016, రాత్రి 7.30 గంటలకు అష్రఫ్ ఫయాద్ కోసం ప్రపంచవ్యాప్తంగా పఠనం

## మూలాలు

## వెబ్ లింకులు

వర్గం:1980 జననాలు
వర్గం:జీవిస్తున్న ప్రజలు
వర్గం:పాలస్తీనా కవులు
వర్గం:పాలస్తీనా చిత్రకారులు
సుభాష్ షిండే

**సుభాష్ షిండే** మహారాష్ట్ర లో చంద్రపూర్ కు చెందిన నగల వర్తకుడు. ఆయన సమాజంలో పదిమందికీ ఉపయోగపడే పనులు చేస్తూ ఆదర్శంగా నిలుస్తున్నాడు. తనకు వచ్చిన లాభాలను, ఆస్తిపాస్తులను కూడబెట్టు కోవడానికి కాకుండా పేదవాళ్లకు, ఆపదలో ఉన్నవాళ్లకు వెచ్చిస్తూ ఎందరికీ ఆదర్శప్రాయుడయ్యాడు.
## జీవిత విశేషాలు
ఆయన మహారాష్ట్ర లోని చంద్రపూర్ లో పేద కుటుంబంలో జన్మించారు. ఆయన తండ్రి బంగారు,వెండి పనిలో కార్మికునిగా పనిచేసేవాడు. బాల్యంలో ఆయన తండ్రికీ సహకారం అందిస్తుండేవాడు. ఒకసారి ఆయన తన పాఠశాలలోని రిక్షా కార్మికుని కుమారుడైన స్నేహితునికి బట్టలను యిచ్చి తన దాతృత్వంతో పాఠశాలలో గుర్తింపు పొందాడు. బాల్యంగా చదువుపై శ్రద్ద చూపక ఆటలపై శ్రద్ధ కనబరచేవాడు. చదువుపై శ్రద్ధ చూపకపోవడంపై ఆయన తల్లిదండ్రులు ఆయన భవిష్యత్తు గూర్చి బాధపడేవారు. అయితే ఎనిమిదవ తరగతి చదువుతున్న రోజుల్లో ఒక రాత్రి నిద్రలో... ‘నేను మంచివాడిగా మార తాను’ అని కలవరించసాగాడు సుభాష్. ‘ఏమైందిరా’ అని సుభాష్‌ను లేపి అడి గింది తల్లి. ‘నువ్వు మారతావు కదూ అని  ఎవరో అడిగితే  మారతాను అని చెప్పాను’ అన్నాడు సుభాష్. ఇక అప్పటి నుంచి అతడిలో పూర్తిగా మార్పు వచ్చింది. ఎంత మార్పంటే... ‘వీడు మా అబ్బాయేనా?’ అని తల్లి దండ్రులు కూడా ఆశ్చర్యపడేంత.

## సమాజ సేవ
చదువు అబ్బకపోవడంతో తండ్రితో పాటు ఒక నగల దుకాణంలో పని చేయడం మొదలు పెట్టాడు. మెల్లగా నగల వ్యాపారంలో మెళకువలు తెలుసుకున్నాడు. దాంతో సొంతగా నగల వ్యాపారం చేయాలనే కోరిక పెరిగింది. తెలిసిన వాళ్ల దగ్గర అప్పు చేసి నగల దుకాణం తెరిచాడు. వ్యాపార మెళకువలు కొట్టిన పిండి కావడంతో వెనక్కి తిరిగి చూసుకోవాల్సిన అవసరం లేకుండా పోయింది సుభాష్‌కి. దూసుకుపోయాడు. కానీ గర్వం తలకెక్క లేదు, ధన వ్యామోహం పెరగలేదు. తాను బాగున్నాడు కాబట్టి మరికొందరు బాగుండేలా చేయాలి అనుకున్నాడు. ఇస్త్రీ చేసి బతికే పన్నాలాల్ కూతురికి గుండె ఆపరేషన్ చేయాల్సి వచ్చింది. ఆ ఖర్చును భరించడం పన్నాలాల్ వల్ల కాదు. అది తెలిసి సుభాషే ఆ అమ్మాయికి ఆపరేషన్ చేయించాడు. అలా ఇప్పటి వరకు నాలుగొందల మంది హార్ట్ పేషెంట్లకు సహాయపడ్డాడు. ఎంతోమంది పేదలకు కంటి ఆపరేషన్లు చేయించాడు. అనాథలకు అండగా నిలుస్తున్నాడు. పేద వృద్ధులకు కొడుకులా సాయపడుతున్నాడు.
## పుస్తకం
ఎవరికే కష్టం వచ్చినా ‘నేనున్నాను’ అని ముందుకు వచ్చే సుభాష్ షిండేపై అతడి మిత్రుడు శ్రీరామ్ ‘అసామాన్య సామాన్య మానుష్’ పేరుతో ఒక పుస్తకం రాశాడు.
## మూలాలు

## ఇతర లింకులు
* Subhash Shinde Is A Jeweller Changing Lives Of All Underprivileged People He Meets

వర్గం:జీవిస్తున్న ప్రజలు
వర్గం:మహారాష్ట్ర వ్యక్తులు
వాడ్రేవు వీరలక్ష్మీదేవి

**వాడ్రేవు వీరలక్ష్మీదేవి** ప్రముఖ తెలుగు కవయిత్రి, రచయిత్రి, కాలమిస్టు. ఆమె అనేక పత్రికలలో కథలు వ్రాస్తూంటారు.
## జీవిత విశేషాలు
**వాడ్రేవు వీరలక్ష్మిదేవి** విశాఖపట్టణం జిల్లా కొయూరు మండలంలో ఉన్న కృష్ణదేవిపేట అనే చిన్న గిరిజన గ్రామంలో 1954న జన్మించింది. ఆమె పోస్టు గ్రాడ్యుయేట్ చదివారు. ఆ ప్రాంతంలో మొదటి తెలుగు లెక్చరర్, మొదటి మహిళా రచయిత. రోడ్డూ, కరెంటూ, హైస్కూలూ, కాలేజీ, రేడియో, వార్తాపత్రికా లేని ప్రాంతంనుంచి ఆమె విద్యావంతురాలిగా, భావుకురాలిగా, జీవితదార్శనికురాలిగా మారడానికి ఎంతో కృషిచేసారు. ఆడపిల్లని చదివించడం ఆ రోజుల్లో కష్టం మాత్రమే కాదు, అసాధ్యం కూడా. కాని వారి నాన్నగారు ఆమెని చదివించినందుకు ఆమె మా నాన్నగారినీ, మా కుటుంబాన్నీ కష్టసమయంలో రెండు చేతులా ఆదుకుంది. ముగ్గురు తమ్ముళ్ళనీ, నలుగురు చెళ్ళెళ్ళనీ చదివించి వాళ్ళకొక జీవితాన్ని సమకూర్చింది. ఆమె సాహిత్యజీవితం అంతా ఒక ఎత్తూ, ఈ కృషి ఒక్కటీ ఒక ఎత్తు. ఆమె గొప్ప ఉపాధ్యాయురాలు. ఆమె తరగతిగదిలోనూ, బయటకూడా కనీసం రెండుతరాల్ని ప్రభావితం చేసింది. మల్లంపల్లి శరభయ్యగారూ, భమిడిపాటి జగన్నాథరావుగారూ వంటి మహనీయులు ముందు ఆమెకు గురువులు.

ఆమె గొప్ప కథకురాలు. ఆమె "ఉత్సవసౌరభం" "కొండఫలం" కథాసంపుటాలు వ్రాసారు. స్త్రీ సమస్యలకి పరిష్కారం ఆర్థికస్వాతంత్ర్యంతో ఆగదనీ, అక్కణ్ణుంచి మళ్ళా మరొక కొత్త ప్రయాణం, పోరాటం మొదలవుతాయనీ ఆమె గత ముఫ్ఫై యేళ్ళుగా తన కథలలో తెలియజేసారు.

## రచనలు
* 24 కారెట్ కథ (1983)
* ఆకులో ఆకునై 
* సత్యాన్వేషి చలం
* కొండఫలం మరికొన్ని కథలు
* మా ఊళ్ళో కురిసిన వాన
* వెల్లువ
## పురస్కారాలు
* సుశీలానారాయణరెడ్డి సాహితీ అవార్డు (2016 జనవరి 20 న ప్రదానం)

## మూలాలు

## ఇతర లింకులు
* స్త్రీ సహజాతాలను ఆవిష్కరించిన వాడ్రేవు వీరలక్ష్మి కథలు - డా. కె. శ్రీదేవి,అసోసియేట్ ప్రొఫెసర్, తెలుగు శాఖ ద్రావిడ విశ్వవిద్యాలయం కుప్పం.

వర్గం:తెలుగు రచయితలు
వర్గం:తెలుగు కవయిత్రులు
వర్గం:1954 జననాలు
వర్గం:విశాఖపట్నం జిల్లా రచయిత్రులు
మునిమడుగుల రాజారావు

thumb|మునిమడుగుల రాజారావు
**మునిమడుగుల రాజారావు**
ప్రసిద్ధ తెలుగు రచయిత.ఉత్తర తెలంగాణ లోనే ప్రసిద్ధి చెందిన తాత్వికకవి.
తాత్విక ప్రవచనాలు చేస్తు, నూతన తాత్విక కోణంలో అనేక రచనలు చేశాడు. 

## జీవిత విశేషాలు
ఉమ్మడి ఆదిలాబాద్ జిల్లా
ఆయన జన్నారం మండలం తంగెళ్లపల్లి గ్రామంలో డిసెంబరు 11 1967లో భూమరాజు, రాజుబాయి దంపతులకు జన్మించారు. ఆదిలాబాద్‌, వరంగల్‌, హైదరాబాద్‌లలో విద్యనభ్యసించి బి.ఎస్.సి., బి.యి.డి పూర్తి చేశారు. తండ్రి భూమరాజుకు సాహిత్య పఠనంపై ఆసక్తి ఉండడంతో రాజారావు సైతం 5వ తరగతి నుండే సాహిత్యంపై మక్కువ చూపారు. ప్రస్తుతం నిర్మల్‌ బ్రాంచ్‌ ఎల్‌ఐసిలో ఉద్యోగిగా పనిచేస్తున్నారు. 1990 నుండి సాహిత్య రచన ప్రారంభించారు. సామాజిక నేపథ్యం, బడుగు బలహీన వర్గాల అణిచివేత పక్రియలపై స్పందించి తాత్విక రచనలను కొనసాగించారు.

ఆయన విద్యాభ్యాసం పూర్తి చేసుకొని 1992లో ఎల్‌ఐసి ఉద్యోగంలో చేరిన తర్వాత మొదటిసారి "మా ఊరి మామిడి తోట" భారతీయ తత్వాన్ని తనదైన శైలిలో కవిత్వీకరించడంతో పాటు వెబ్‌సైట్‌ను సైతం రూపొందించారు. ఈ విధంగా తన రచనలను ప్రపంచ వ్యాప్తంగా వివిధ దేశాలకు సైతం పరిచయం చేశారు.

## రచనలు
* 2001 - "అనాగరిక గేయం" (కవితా సంపుటి) 
* 2009 - "నేను ఎవరు" (తాత్విక దీర్ఘ కవిత) 
* 2005 - దుఃఖనది కవితా సంపుటి 
* 2011 - హు యామ్‌ ఐ ఆంగ్లానువాదం 
* 2015 - సత్యం వైపు పయనం 

## పురస్కారాలు
* 2000లో రంజని కుందుర్తి, 
* 2002లో ఎక్స్‌రే పురస్కారం, 
* 2003లో మోదు గురుమూర్తి స్మారక పురస్కారం, 
* 2004లో తెలుగు అసోసియేషన్‌ గుర్తింపు, 
* 2005లో శ్రీ పార్థివ ఉగాది పురస్కారం, 
* 2005అంబేద్కర్‌ ఫెలోషిప్‌ అవార్డు, 
* 2006లో జాతీయ స్థాయి ఎక్స్‌రే అవార్డు, 
* 2007లో కళాదయ పురస్కారం, 
* 2010లో తెలుగు భాషకు కృషి చేస్తున్నందుకు అప్పటి జిల్లా కలెక్టర్‌ వెంకటేశ్వర్లతో సత్కారం

## మూలాలు

## ఇతర లింకులు

వర్గం:1967 జననాలు
వర్గం:జీవిస్తున్న ప్రజలు
వర్గం:తెలుగు రచయితలు
భేదాభేద

**భేదాభేద** వేదాంతము వేదాంతము లో ఒక దర్శనము.

## శబ్దవ్యుత్పత్తి
భేదాభేద (Devanagari: ) దీని సంస్కృత అర్థం "భేదం, అభేధం".

## తత్వం
అన్ని భేదాభేద శాఖలు జీవాత్మ బ్రహ్మము నుండి భేదం, అభేదం అని నమ్ముతాయి. భేదాభేద మిగిలిన రెండు ముఖ్య వేదాంత శాఖల భావాలను పునరుద్దరింస్తుంది. అద్వైత వేదాంతము ప్రకారము ఆత్మకు బ్రహ్మమునకు వ్యత్యాసము లేదు. ద్వైత శాఖ భావం ప్రకారం ఆత్మకు బ్రహ్మమునకు పూర్తి వ్యత్యాసం. బదరాయనుడి బ్రహ్మ సూత్రం (c. 4th century CE) కూడా భేదాభేద భావన నుండే వ్రాసి ఉండవచ్చు.

భేదాభేద శాఖ లో ప్రతి ఆలోచనాపరుడికీ "భేదం", "అభేదం" అనే పదాలకు తమ యొక్క సొంత అవగాహన ఉంది. భేదాభేద భావాలను బదరాయుని బ్రహ్మసూత్రాలు (c. 4th century CE) వంటి పురాతన గ్రంథాల నుండి గుర్తించవచ్చు.

## ప్రభావం
భేదాభేద భావనలు మధ్యయుగ భక్తి భావనల మీద అపారమైన ప్రభావం చూపించాయి.

* రామానుజాచార్యుడు (11వ శతాబ్దం), శ్రీ వైష్ణవాన్ని ముందుకి నడిపించారు
* నింబార్కుడు (13వ శతాబ్దము), ద్వైతద్వైతం ని స్థాపించారు.
* వల్లభాచార్యుడు (1479-1531), సుధ్దాద్వైతాన్ని స్థాపించారు,, పుష్టిమార్గాన్ని స్థాపించారు.

## చివరి సూచికలు
సంగీత (రసిక)

**సంగీత** తమిళ సినిమా నటి. ఈమె అసలు పేరు రసిక. ఈమె తెలుగు, తమిళ, కన్నడ, మలయాళ సినిమాలలో నటించింది. 
## జీవిత విశేషాలు
సంగీత చెన్నైలో జన్మించింది. ఆమె తల్లిదండ్రులు భానుమూర్తి, అరవింద్. ఆమె తాతగారు కె.ఆర్.బాలన్ ఒక సినిమా నిర్మాత. ఆయన 20కి పైగా తమిళ సినిమాలను నిర్మించారు. ఆమె తండ్రి అనేక సినిమాలకు దర్శకత్వం వహించారు. ఆమెకు ఇద్దరు సోదరులు.
ఆమె పాఠశాలలో చదివేటప్పుడే భరతనాట్యాన్ని అభ్యసించారు. ఆమె సెయింట్ జాన్ పాఠశాలలో చదివారు.
## తెలుగు సినిమాల జాబితా
# ఆశలసందడి (1993)
# డబుల్స్ (2001)
# నవ్వుతూ బతకాలిరా (2001)
# మా ఆయన సుందరయ్య (2001)
# ఖడ్గం (2002)
# ఈ అబ్బాయి చాలా మంచోడు (2003)
# పెళ్ళాం ఊరెళితే (2003)
# ఆయుధం (2003)
# ఓరి నీ ప్రేమ బంగారం కానూ (2003)
# నేను పెళ్ళికి రెడీ (2003)
#  టైగర్ హరిశ్చంద్రప్రసాద్  (2003)
# మీ ఇంటికొస్తే ఏం ఇస్తారు మా ఇంటికొస్తే ఏం తెస్తారు (2004)
# అదిరిందయ్యా చంద్రం (2005)
# కారా మజాకా (2010)
# శ్రీమతి కళ్యాణం
#సరిలేరు నీకెవ్వరు (2020)
#తెలంగాణ దేవుడు (2021)
#మసూద (2022)
# పరదా (2025)

## అవార్డులు
* 2022- సైమా ఉత్తమ సహాయనటి - మసూద

## మూలాలు

## బయటి లింకులు
* 

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:మలయాళ సినిమా నటీమణులు
వర్గం:తమిళనాడు సినిమా నటీమణులు
వర్గం:జీవిస్తున్న ప్రజలు
వర్గం:పేరు మార్చుకున్న తమిళనాడు వ్యక్తులు
ఎట్ సైన్

thumb| left |ఎట్ సైన్ ఉపయోగిస్తూ రాసిన ప్లకార్డు
**ఎట్ చిహ్నం**, **@**, మామూలుగా బిగ్గరగా చదువునప్పుడు "ఎట్" గా, సాధారణంగా ఎట్ సింబల్ లేదా కమర్షియల్ ఎట్ అని కూడా పిలవబడుతుంది, అతి తక్కువగా ఇతర పదముల యొక్క విస్తృత పరిధిగా వాస్తవానికి ఒక అకౌంటింగ్, కమర్షియల్ ఇన్వాయిస్ సంక్షిప్తీకరణ "ఎట్ ఎ రేట్ ఆఫ్" (ఉదాహరణకు 7 విడ్జెట్లు @ రూ.2 = రూ.14). 

దీనిని తొలితరం వాణిజ్యపరంగా విజయవంతమైన టైపురైటరు యొక్క కీబోర్డ్ లో కలపలేదు, కానీ కనీసంగా ఒక 1889 నమూనా ఉంది, తరువాత 1900 లో "అండర్వుడ్ నంబర్ 5" నుండి అండర్వుడ్ టైపురైటర్ నమూనాలలో చాలా విజయవంతమైనాయి.

దీనిని ఇప్పుడు విశ్వవ్యాప్తంగా కంప్యూటర్ కీబోర్డ్ లపై చేర్చారు. కంప్యూటర్ కీబోర్డులో ఈ గుర్తును టైపు చేయడానికి షిఫ్టు కీ ని నొక్కిపట్టుకొని 2 నొక్కుతారు. (Shift+2 = @) ఈ గుర్తును ఎక్కువగా ఎలక్ట్రానిక్ మెయిల్ అడ్రస్సులలో ఉపయోగిస్తారు. ఉదాహరణకు example@gmail.com

## మూలాలు

వర్గం:చిహ్నాలు
మునుగంటి శ్రీరామమూర్తి

thumb|మునుగంటి శ్రీరామమూర్తి
**మునుగంటి శ్రీరామమూర్తి** ‘గానకళ’ పత్రిక సంపాదకుడు, సంగీత సభ వ్యవస్థాపక కార్యదర్శి. 
## జీవిత విశేషాలు
ఆయన  1925లో జన్మించారు. 1962లో "గానకళ" పత్రిక ప్రారంభించి నేటికీ కొనసాగిస్తున్నారు. జనవరి 3,2015న  కాకినాడ ఎన్‌ఎఫ్‌సీఎల్ రోడ్డులోని సత్కళావాహిని వార్షిక మహోత్సవంలో సంగీత కచేరీ చేసి అందరినీ అబ్బురపరిచారు.

ఆయన గత సంవత్సరాలలో మునుగంటి వెంకటరావు పంతులు తో కలసి "సంగీత విద్వత్ సభ" ను ప్రారంభించారు. యిది 69 సంవత్సరాలుగా కొనసాగుతుంది. ఆయన ప్రతి సంవత్సరం సంక్రాంతి పండగల సంధర్భంగా వార్షిక సంగీత, నృత్య ఉత్సవాలను జరిపిస్తుంటారు. ఆయన తన తండ్రిగారి వారసత్వాన్ని కొనసాగిస్తూ శ్రీరామ సమాజాన్ని కొనసాగిస్తున్నారు. అది 108 సంవత్సరాలుగా కొనసాగుతుంది. ఆయన అనేక మంది విద్యార్థులకు క్లాసికల్ సంగీతాన్ని నేర్పుస్తుండేవారు. అతని తమ్ముడు **[[మునిగంటి పానకాలరావు]]** (1882 - 1918) నటుడు, గాయకుడు, .వాగ్గేయకారుడు.

## మరణం
ఆయన జనవరి 12 2015న మరణించారు.
## మూలాలు

## ఇతర లింకులు
* Dr. Daniel Negers talking about "Ganakala" Sri Munuganti Srirama Murthy (Kakinada, A.P, India)

వర్గం:1925 జననాలు
వర్గం:2015 మరణాలు
వర్గం:కర్ణాటక సంగీత విద్వాంసులు
వర్గం:సంపాదకులు
వర్గం:తెలుగువారిలో సంగీతకారులు
వర్గం:తూర్పు గోదావరి జిల్లా పాత్రికేయులు
వర్గం:తూర్పు గోదావరి జిల్లా సంగీత విద్వాంసులు
1265

**1265** గ్రెగోరియన్‌ కాలెండరు యొక్క సాధారణ సంవత్సరము.

## సంఘటనలు

* జనవరి 20: లండను‌ లోని వెస్ట్‌మినిస్టర్‌ భవనంలో ఇంగ్లాండు పార్లమెంటు తొలిసారిగా సమావేశమైంది.

* జూన్ 18: వెనిస్ రాయబారులకూ మైఖేల్ VIII పాలియోలోగోస్ చక్రవర్తికీ మధ్య బైజాంటైన్-వెనీషియన్ ఒప్పందం కుదిరింది. కానీ డోగే రెనిరో జెనో దీన్ని ఆమోదించలేదు 
* ఆగష్టు 4 - రెండవ బారన్స్ యుద్ధం : వోర్సెస్టర్‌షైర్‌లో ఈవ్‌షామ్ యుద్ధం జరుగుతుంది, ఎడ్వర్డ్ సైన్యం సైమన్ డి మోంట్‌ఫోర్ట్ నేతృత్వంలోని తిరుగుబాటు దళాల బలగాలను ఓడించింది, ఫలితంగా మోంట్‌ఫోర్ట్, అతని అనేక మిత్రులు మరణించారు. దీన్ని ఇంగ్లాండ్‌లో వీర మరణంగా పరిగణిస్తారు. 

* ఐల్ ఆఫ్ మ్యాన్ స్కాటిష్ పాలనలోకి వచ్చింది. 
* నోగై ఖాన్ నేతృత్వంలోని మంగోల్ సైన్యాలు థ్రేస్‌పై దాడి చేశాయి.  
* ఐదేళ్ళలో జరిగిన మొదటి పెద్ద యుద్ధంలో (1259 లో ముంగ్కే ఖాన్ చేసిన విఫలమైన దాడి తరువాత సాంగ్ రాజవంశం చైనీయులు కుబ్లాయ్ ఖాన్ దళాలను యాంగ్జీ నదికి వెనక్కి నెట్టినప్పటి నుండి), కుబ్లాయ్ ఖాన్ సిచువాన్ ప్రావిన్స్‌లో చైనీయులను ఎదుర్కొన్నాడు. కుబ్లాయ్ ప్రాథమిక విజయాన్ని సాధించాడు. సాంగ్ రాజవంశానికి చెందిన 146 యుద్ధ నౌకలను పట్టుకున్నాడు 

* కుబ్లాయ్ ఖాన్ జపాన్కు ఒక ప్రతినిధి బృందాన్ని పంపుతాడు, ఇది దారిలో ద్వీపాలను దోచుకుంటుంది. 
* పాత కైరోలోని కొన్ని ప్రాంతాలు అగ్నికి ఆహుతయ్యాయి. 
* భారతదేశం: గియాస్-ఉద్-దిన్-బాల్బన్ ధిల్లీ సింహాసనానికి వచ్చి సిజ్దాను అమలు చేశాడు. 

## జననాలు
*

## మరణాలు

* ఫిబ్రవరి 8: మంగోల్ సామ్రాజ్యానికి చెందిన హులాగు ఖాన్ (జ .1217 ) 

## పురస్కారాలు

## మూలాలు

*
వర్గం:1260లు
వర్గం:13 వ శతాబ్దం
భారత జాతీయ చలనచిత్ర పురస్కారాలు - ఉత్తమ తెలుగు సినిమా

ఉత్తమ తెలుగు సినిమాకు భారత జాతీయ చలనచిత్ర పురస్కారం ప్రతియేటా భారత కేంద్ర సమాచార, ప్రసార మంత్రిత్వశాఖ ఏర్పాటు చేసిన చలనచిత్రోత్సవాల డైరెక్టరుచే ప్రదానం చేయబడుతున్నది. ఈ పురస్కారం క్రింద వెండి కమలం, లక్షరూపాయల నగదు ఇస్తారు. భారత జాతీయ చలనచిత్ర పురస్కారాలు 1954 నుండి భారతీయ సినిమాకు ప్రదానం చేయబడుతున్న ప్రముఖమైన పురస్కారాలు. ఈ పురస్కారాలలో భాగంగా దేశంలోని ఏడు ప్రాంతీయ భాషా చిత్రాలకు కూడా బహుమతి ప్రదానం చేస్తున్నారు. రెండవ సంవత్సరం (1955) నుండి బెంగాలీ, హిందీ, కన్నడ, మళయాల,మరాఠీ, తమిళ, తెలుగు భాషలలో ఉత్తమ చిత్రానికి రాష్ట్రపతి వెండిపతకం, ఉత్తమ ద్వితీయ, తృతీయ చిత్రాలకు సర్టిఫికెట్ ఆఫ్ మెరిట్ ప్రదానం చేయడం ప్రారంభించారు. 1967లో చివరి రెండు బహుమతులు ఉపసంహరించారు.

తెలుగులో మొదటిసారిగా పెద్దమనుషులు చిత్రానికి రాష్ట్రపతి రజతపతకం, తోడుదొంగలు,విప్రనారాయణలకు ద్వితీయ, తృతీయ ఉత్తమచిత్రాలుగా పురస్కారాలు లభించాయి. 1973, 1974, 1987, 1994, 2002, 2007, 2009, 2010, 2011 సంవత్సరాలలో వరుసగా జరిగిన 21వ, 22వ, 35వ, 42వ, 50వ, 55వ, 57వ, 58వ, 59వ ఉత్సవాలలో ఈ పురస్కారానికి ఏ తెలుగు చిత్రమూ అర్హత పొందలేదు.

## విజేతలు

పురస్కారం పొందిన సినిమాల వివరాలు:

## మూలాలు

## బయటి లింకులు
* Official Page for Directorate of Film Festivals, India
* National Film Awards Archives

వర్గం:భారత జాతీయ చలనచిత్ర పురస్కారాలు
వర్గం:తెలుగు సినిమా
వర్గం:1955 స్థాపనలు
జె.ఎఫ్.ఆర్.జాకబ్

**జాకబ్ ఫర్జ్ రాఫెల్** "**జె.ఎఫ్.ఆర్.**" **జాకబ్** (1923 – 13 జనవరి 2016) భారత సైనిక దళంలోని లెప్టినెంటు జనరల్. ఆయన  పాకిస్తాన్‌తో 1971లో జరిగిన యుద్ధంలో ఢాకాలోని ఆ దేశ బలగాలు భారత్ బలగాలకు లొంగిపోవడానికి సంప్రదింపులు జరిపినవారు. ఆయన ఆ కాలంలో మేజర్ జనరల్ గా యుండి భారత సైనిక దళం లోని తూర్పు దళానికి అధిపతిగా వ్యవహరించారు. తన 36 సంవత్సరాల సైనిక జీవితంలో రెండవ ప్రపంచ యుద్ధం, ఇండో పాక్ వార్ (1965) లలో పాల్గొన్నారు. తరువాత ఆయన గోవా, పంజాబ్ రాష్ట్రాలకు గవర్నర్ గా కూడా వ్యవహరించారు.
## బాల్యా జీవితం
ఆయన 1923 లో కలకత్తా, బెంగాల్ ప్రెసిడెన్సీ లో జన్మించారు. ఆయన కుటుంబం 18వ శతాబ్దం మధ్యలో ఇరాక్ నుండి కలతత్తాకు వచ్చి స్థిరపడింది. వారు మతపరంగా జ్యూరిచ్ కుటుంబానికి చెందినవారు. ఆయన తండ్రి ఎలియాస్ ఇమాన్యుయేల్ ప్రముఖ వ్యాపారస్తుడు. ఆయన తండ్రి అనారోగ్యంగా యున్నప్పుడు జాకబ్ తన 9వ యేట డార్జిలింగ్ దగ్గరలో గల కుర్సియాంగ్ వద్ద బోర్డింగ్ పాఠశాలలో చేరారు. తరువాత ఆయన సెలవులలో మాత్రమే ఇంటికి పోయేవాడు.

జాకబ్ 19 ఏండ్ల వయసులో సైన్యంలో చేరారు. రెండో ప్రపంచయుద్ధంతోపాటు, 1965, 1971లలో ఇండియా-పాకిస్థాన్ మధ్య జరిగిన పోరాటాల్లో పాల్గొన్నారు. రెండో ప్రపంచ యుద్ధంలో, 1965లో పాకిస్తాన్‌తో జరిగిన యుద్ధంలో భారత్ తరపున వీరోచితంగా పోరాడిన జాకబ్ 1978లో పదవీ విరమణ పొందారు. 

## మరణం
ఆయన దీర్ఘకాలంగా అనారోగ్యంతో బాధపడుతూ జనవరి 13 2016 న తన 92వ యేట మరణించాడు.

## మూలాలు

## ఇతర లింకులు

* Bharat Rakshak article
* Bharat Rakshak Images
* Gen. Jacob
* "Taking Dhaka did not figure in Manekshaw’s plans: General Jacob", The Hindu online

వర్గం:1923 జననాలు
వర్గం:2016 మరణాలు
వర్గం:కోల్‌కతా వ్యక్తులు